
AWEMainta Dialuna, 24 October 2016 


Rene Herde' (AVP): 

Preguntanan di AVP na 
Minister Presidente riba 
nombramento di Gobernador 


Plenipotenciario di Aruba na Hulanda. 

E presentacion y nombracion di e candidato 
aki a bay di acuerdo cu e procedura legal cu 
a wordo acorda na 2001? 

Si e decision di Conseho di Minister di Reino 
pa nombracion di e Gobernador nobo no a 
bay di acuerdo cu e procedura legal acorda, 
e decision aki tin forsa legal? 



Tur e candidatonan y e persona cu a wordo 
nombra a cumpli cu tur e exigencianan (inclu- 
so screening di seguridad) pa wordo presenta 
como candidato pa e funcion aki? 


Ki ora y pa cua motibonan Conseho di 
Minister di Reino a rechasa e candida- 
tonan cu Conseho di Minister di Aruba 
a presenta? 


Si esey a sosode, Conseho di Minis- 
ter di Aruba a presenta of a haya e 
oportunidad pa presenta un lista di 
candidato nobo? 


Conseho di Minister di Reino a 
presenta y nombra e persona cu 
na e momento ey tabata ocupa 
e funcion importante di Minister 


“CU e meta pa haya tur informacion corecto 
rib’e forma cu e nombracion di un Goberna- 
dor nobo pa Aruba, e fraccion di AVP den 
Parlamento a haci un serie di pregunta na 
Prome Minister di Aruba”, Rene Herde’ 
a cuminsa. 


“Dialuna mainta, pa 10:30am, 
Minister Presidente lo contesta 
e preguntanan aki den sala di 
Parlamento. E reunion aki 
lo wordo transmiti via 
canal di television 
di Parlamento di 
Aruba. 

A haci e preguntan- 
an aki pa haya tur 
informacion necesario 
prome cu saca conclusion 
final riba loke a sosode y 
prome cu dicidi kico lo ta e 
siguiente pasonan. 


Mientras tanto, e miembro di Parlamento 
Hulandes, sr. Mustafa Amhaouch, tambe a 
haci seis pregunta na Minister di Asuntonan 
di Reino, sr. Ronald Plasterk. El a pidi pa haya 
e contestanan di e Minister pa mas tarda awe 
dialuna 24 di october”, segun sr. Herde’. 


cu asuntonan di Reino y cu Conseho di Minis- 
ter di Reino tin den e procedura aki? 

Minister por confirma of des- 
menti si ta corecto cu den 
e procedura acorda ta 
Gobierno di Aruba 
so tin e posibilidad 
pa presenta can- 
didatonan pa e 
funcion di Gober- 
nador di Aruba? 


Den e procedura acor- 
da tin limitenan di tempo 
(“deadlines”) fiha pa presenta 
candidato of pa nombra un di e 
candidatonan cu a wordo presenta? 

Conseho di Minister di Aruba a pre- 
senta candidatonan pa nombracion 
di un Gobernador nobo di acuerdo 
cu e procedura? 


Minister por comparti e lista di candidato cu 
Conseho di Minister di Aruba a presenta cu 
Parlamento? 

Tabatin durante di e procedura mas cu un lista 
cu a wordo presenta? 


Den e declaracion cu e Ministernan a emiti 
despues di e reunion na Den Haag siman 
pasa, ta poni cu e procedura cu a sigui “geen 
schoonheidsprijs verdient”. (Traduccion: e 
proceso no ta uno bunita) Minister por splica 
kico esey ta nifica? 


“E decision cu a tuma pa nombra un Goberna- 
dor nobo pa Aruba a causa discucion inecesa- 
rio, expresionnan y conclusionnan infunda y 
division den comunidad. 

El a causa un prespectiva negativo pa ehecu- 
cion di e funcion dor di e persona cu ta bay 
ocupa e funcion. Mirando tur esaki, Minister 
por splica kico Gobierno di Aruba ta pensa 
di haci pa restaura respet pa e funcion di 
Gobernador y pa restaura trankilidad den 
comunidad?”, sr. Herde’ a conclui. 


Minister Presidente di Aruba a bisa den e mes 
un declaracion cu e ta “leg zich bij neer”. (Tra- 
duccion: e ta somete su mes na e decision cu a 
tuma.) Minister por splica kico esaki kiermen 
y kico e consecuencianan di esaki ta? 


E importancia di e preguntanan di e fraccion 
di AVP ta cu den paisnan democratico tur de- 
cision mester cumpli cu ley of cu palabracion 
legal. Aki bou tin mayoria di e preguntanan 
cu AVP a haci: 

Minister por informa Parlamento si e procedu- 
ra legal pa nombra un Gobernador (interino) 
pa Antiyas Hulandes y Aruba, cu a wordo 
acorda den Conseho di Minister di Reino na 
2001 ta vigente ainda? 

Si esey ta e caso, Minister por informa Parla- 
mento si e procedura cu a sigui pa nombracion 
di un Gobernador nobo pa Aruba, a bay segun 
e procedura cu a wordo acorda den Conseho 
di Minister di Reino na 2001? 

Minister por describi pa Staten e rol cu Gobi- 
erno di Aruba, cu e Minister Hulandes encarga 

Rey Willem 
Alexander 
ta nada contento 
cu Minister 
Ronald Plasterk 


MASKE cu no ta custumber pa representante di Corona 
Real duna informacion, for di fuentenan di mas alto den 
Reino, AWEMainta a haya informacion cu Rey Willem 
Alexander no ta nada contento cu e proceso cu Minister 
Ronald Plasterk a hiba pa cu nombramento di un Gober- 
nador di Aruba, den persona di Alfonso Boekhoudt. 

No por t’asina cu diabierne den forma sorpresivo, Con- 
seho di Minister di Reino, ta aproba e nominado di Hu- 
landa y no di Aruba y den e siman siguiente ta manda e 
resultado di esaki, p’e firma e Decreto Real. 

E no ta normal y aki mester tin algo robes a tuma lugar 
y den esaki Rey Willem Alexander no kier ta particip’e 
n’e tipo di manipulacionnan aki. 

Pesey, di acuerdo cu informacion recibi, el a pidi Min- 
ister Ronald Plasterk pa duna cuenta di su acto, pero ki 
consecuencia esaki por tin? 

E Rey no ta nada contento cu ta Gobierno Hulandes 
a crea duda den e proceso, pa cual e proximo repre- 
sentante di Corona na Aruba, lo no bay sin e criticanan 
necesario. 

Gabinete di Rey Willem Alexander, tampoco RVD lo no 
duna reaccion riba loke ta pensamento di Rey Wil- 
lem Alexander, 



E aña aki so, Corte a haya 290 peticion pa divorcio 

Corte dl Hustlcla 
ta trata semanalmente 
10 caso dl dlvorclo 


PA loke te aña te awor, Corte di Hus- 
ticia a haya 290 peticion di divorcio, y 
Corte di Husticia ta trata sigur 10 caso 
di divorcio pa siman. 

Tabata Huez mr. Naftali Engelbrecht, 
kende hunto cu su colega huridico 
Sue-Lynn van Trikt a duna di conoce 
recientemente durante presentacion 
n’e Open Dag. 

Cuanto biaha no ta tende cu den tur di- 
vorcio e victimanan ta keda e yiunan. 
Pero e yiunan aki tin tur derecho pa 
tin amor di e tata y mama, apesar di e 
problemanan den famia. E muchanan 
ta keda cu nan derecho di por tin con- 
tacto cu nan mama y tata. 

Tabata den un reciente publicacion 
den Amigoe, por a tuma nota di e pub- 
licacion aki, unda mr. Naftali Engel- 
brecht y Sue-Lynn van Trikt a papia 
riba derecho di e mucha y e medidanan 
di nan proteccion. 

Asina por a tuma nota cu durante 2015 
tabatin 35 caso di ponemento bao di 
curatela, 40 caso di Voogdij, 81 caso di 
cambio di supervision, 74 caso di pago 
di alimentacion. 

Na 2015, Corte a atende 405 caso di 
divorcio y manera menciona e aña aki 
te cu awor tin 290 peticion cu a drenta 
pa atende. 

Den mayoria 
caso di di- 
vorcio, e 
discusion 
t a b a y 
riba kende 
ta keda cu 
derecho 
pa keda 


cu e muchanan. 

De facto e ta un areglo cu e mayornan 
mes mester tuma, pero debi na emo- 
cionnan halto, e mucha ta wordo per- 
hudica p.e. den pago di aliminacion, 
cu e tin derecho riba dje. 

Corte di Husticia mester percura 
p’e muchanan, e yiunan keda pro- 
tegi, manera e ta bisa den Tratado di 
Derecho di Mucha di Nacionnan Uni. 
Tur divorcio tin consecuencia p’e 
muchanan. E importante ta cu e mu- 
cha no mag di sinti cu e ta culpable di 
separacion di su mayornan 
Yiunan di 12 aña of mas, semper tin 
derecho pa Huez tende nan, e.o. cu 
kende nan kier biba. Hamas lo pro- 
mociona p’e yiunan no bishita sea nan 
tata of mama, y menos ainda e demas 
famia di e tata of mama. 

Di acuerdo cu conocedornan di e ma- 
teria, e cantidad di divorcio cu tin na 
Aruba, ta hopi alto y lamentablemente 
no a ser bisa kico t’e causa di e divor- 
cionan. 

Rene Herde^ (AVP): 


Pakico Hulanda no kier un 
areglo di conflicto? 


“ORA dos hende of dos compania tin un con- 
flicto of un disputa cu otro, nan ta bay Corte 
di Husticia. Tur dos ta haya oportunidad pa 
trece nan punto di bista dilanti. 

Ora Corte tuma su decision riba ken tin ra- 
son, tur dos persona of compania ta acepta e 
decision di Corte. Esey ta ancra den 
leynan di nos pais. Nos tur mester 
tene nos mes na e decision. 

E decision di Corte ta 
percura pa un diferen- 
cia di opinion entre 
dos persona no bira 
un pleito mas gran- 
di y asina corte ta 
percura pa des- 
pues di un dispu- 
ta, trankilidad ta 
sigui reina den 
pais. 

Ta asina ta so- 
luciona 



diferencianan di opinion den nos comunidad”, 
segun Rene Herde’. 

Ora dos pais tin un diferencia di opinion riba 
p. e. e frontera entre nan dos, nan ta bay Corte 
Internacional. Ora e Corte dicta sentencia e 
dos pais ta acepta e decision y 
biba cu ne. 

Ta asina den mundo ta so- 
luciona disputanan entre 
paisnan. 

Ora entre e paisnan di 
Reino Hulandes tin un 
disputa of diferencia 
di opinion, NO TIN 
UN CORTE cu nos 
por bay busca un ve- 
redicto cu tur pais den 
Reino ta acepta. 

Ora tin un diferencia 
di opinion of un disputa 
entre Aruba of Corsou 
of Sint Maarten cu Hu- 
landa, ta Gobierno 
di Hulanda - bis- 
ti cu e mascara 
di Gobierno di 
Reino - ta di- 
cidi! 


E otro paisnan - Aruba, Corsou of Sint Maarten 
- por protesta, skirbi carta pa presenta su punto 
di bista, por hasta subi avion y bay Hulanda. 
Pero na fin di dia ta Gobierno di Hulanda ta 
dicidi. 

Hasta si nan comete un eror of viola ley, no tin 
niun instancia pa corigi nan. 

Nan por keda para riba nan decision. Pasobra 
toch no tin niun instancia pa pone nan cambia 
nan decision”, sr. Herde’ a remarca. 

Areglo pa soluciona conflicto 

“E hecho cu pa e paisnan di Reino Hulandes no 
tin un Corte di Husticia of un “areglo con pa 
soluciona un conflicto” (= geschillenregeling) 
ta haci cu e paisnan Aruba, Corsou y St. Ma- 
arten, mester acepta decisionnan di Gobierno 
di Hulanda, hasta ora nan ta incorecto, ilegal 
y inhusto. 

Den e ultimo añanan tabatin basta di e deci- 
sionnan incorecto, inhusto y hasta ilegal di 
Gobierno di Hulanda. Den casi tur e casonan 
Gobierno Hulandes a djis pone e protesta di 
Aruba, Corsou of Sint Maarten un banda. 
Den e caso cu Gobernador di Aruba a wan- 
ta e presupuesto aproba riba instruccion di 
Hulanda na 2014, Raad van State a duna un 
“conseho” (= no un veredicto!) despues cu 
Parlamento Hulandes a stroba e proceso pa 
haya e conseho pa henter un aña!”, sr. Herde’ 

“E nombracion di e Gober- 
nador di Aruba siman pasa, 
contra di e procedura palabra 
y sin aprobacion di Gobierno 
di Aruba, ta djis otro ehempel 
di e falta di respet total pa ley 
y Statuto di Reino. E gana 
di por mete den asuntonan 
interno di Aruba, Corsou y 
Sint Maarten ta keda fuerte, 
pasobra Gobierno Hulandes 
ta sigui kere cu nan por dicidi 
miho pa nos kico tin cu sosode 
den nos paisnan. 


E casonan di metemento di- 
recto den asuntonan di Cor- 
sou y St. Maarten ta fresco 
den nos memoria. Tanten cu 
e arogancia di por viola ley y 
e gana di mete ta prevalece, 
tanten cu e falta di respet pa 

Statuto di Reino y Constitucion di nos pais 
keda existi na Den Haag, no lo tin un areglo 
pa soluciona conflicto cu ta duna un veredicto 
manera un Corte di Husticia. 

Un “areglo di conflicto” lo stroba nan di tuma 
decisionnan asina. Pero tanten cu tin par- 
tidonan -manera MEP - cu ta hasta aplaudi 
decisionnan incorecto, inhusto y ilegal manera 
e wantamento di e presupuesto na 2014 y e 


nombracion di e Gobernador na 2016, Go- 
bierno di Hulanda lo sinti nan mes reforsa pa 
sigui dicidi den e forma colonial, dictatorial y 
ilegal aki. 

Nan no lo sinti ni e necesidad pa un “areglo 
di conflicto”, pasobra tin hende ta sostene y 
aplaudi nan decisionnan ilegal y nan forma di 
trapa riba nos paisnan”, sr. Herde’ a conclui. 


a continua. 


“E conseho di Raad van Staten a bisa bon cla cu 
Gobierno Hulandes a actua incorecto y ilegal. 
Pero como cu e tabata solamente un “conseho” 
y e no tabata na fabor di Hulanda, Gobierno 
Hulandes a pone e “conseho” aki un banda! 
Den e caso cu Gobiemo di Hulanda kier a dicidi 
ken por bira Minister na Aruba (= tabata trata 
di Glenbert Croes), Gabinete Henny Eman a 
protesta. Gobierno Hulandes 
tabatin e desencia di instala 
un comision cu a dicidi cu Hu- 
landa tabata completamente 
fout. 

Gobierno Hulandes a acepta e 
conseho ey. Pero esey tabata 
e ultimo biaha cu Gobierno 
Hulandes a mustra respet pa 
Statuto di Reino y Constitu- 
cion di nos pais”, sr. Herde’ a 
mustra. 


suzuk:i 

DUAL AIR'BAGS • FABRIC SEATS 

Sabana Blanco 35 
Oranjestad, Aruba 
(297) 583-9800 or (297) 583-9660 
Facebook.com/Suzukl Aruba 

Rene Herde' (AVP): 

Para pa ley y husticia bou tur condicion 

Ley ta sigura husticia y cu reglanan ta conta pa tur hende y den tur situacion 


“IMAGINA bo cu bo ta 
biba den un pais caminda 
leynan t’ey, pero nan no ta 
conta pa tur hende of den 
tur situacion. Esey lo nifica 
cu pa algun hende leynan 
ta conta y cu e hendenan 
aki mester obedece ley- 
nan. Sea ta ley di belast- 
ing of ta ley di trafico riba 
caminda. 

E leynan aki ta conta pa e 
grupo di hende aki tur dia, 


tur aña y den tur situacion. 
Pero pa algun otro hende e 
leynan no ta conta of den 
algun situacion ta pone e 
ley un banda”, segun Rene’ 
Herde. 

“Den un pais asina bo 
mester tin suerte si bo ta 
pertenece na e grupo pre- 
viligia cu ta “scapa di ley” 
hasta ora viola ley. Bo tin 
mala suerte si bo ta den e 


grupo di hende pa kende 
tur ora y tur caminda e 
leynan si ta conta. 

Dios gracia nos NO ta biba 
den un pais asina. Respet 
pa ley y cumplimento cu 
ley ta esencial den nos 
pais. Ta asina nos ta per- 
cura pa husticia: tur hende 
mester wordo trata mescos 
tur ora. 

Ora esey no sosode, cu 
rason nos ta lanta para y 


exigi cu ley ta conta pa un 
y tur!”, sr. Herde’ a mustra. 

“E importancia di cumpli- 
mento cabalmente cu ley 
den tur situacion y pa tur 
hende ta haci, cu ora po- 
liticonan of partidonan 
politico no cumpli cu ley of 
hasta sostene violacion di 
ley, nos ta desaproba esaki 
fuerte. E partido MEP a 
haci’e un custumber pa 
viola ley, falta respet pa 
ley, purba evita di cumpli 
cu ley y awor aplaudi ora 
cierto hende of grupo viola 
leyl”, sr. Herde’ a agrega. 
“Na 2014, Gobierno Hu- 
landes a duna instruccion 
na Gobernador di Aruba 
pa wanta e presupuesto 
cu Parlamento di Aruba 
a aproba. Esaki tabata 
un violacion flagrante di 
Statuto di Reino y di au- 
toridad di Parlamento. 
MEP a sostene e violacion 
di ley aki door di Gobierno 
Hulandes. 

Hasta ora Raad van Ad- 
vies di Aruba y Raad van 
State di Hulanda a bisa cu 
Gobierno Hulandes - bisti 
cu e mascara di Gobierno 
di Reino - a actua comple- 
tamente robez, MEP a 
sigui sostene e violacion 
flagrante aki di autonomia 
di Aruba. 

Awor na 2016, Gobier- 
no Hulandes ta viola e 
procedura pa nombra un 
Gobernador. Esaki ta un 
procedura cu Gobierno 
di MEP mes a acorda cu 
Gobiernonan di Antiyas y 
Hulanda na 2001. 

En bes di para y defende 
ley y palabracionnan legal 
cu a wordo haci, MEP ta 


bolbe aplaudi e violacion 
di palabracionnan legal 
cu nan mes a haci. MEP ta 
bolbe sostene violacion di 
autonomia di Arubal”, sr. 
Herde’ a comenta. 

“E respet pa aplicacion di 
ley den forma igual pa tur 
hende y bou tur condicion 
cu pueblo di Aruba ta haya 
asina importante, no ta 
refleha den e opinion, ex- 
presion of comportacion 
di MEP y su lidernan. MEP 
obviamente no ta refleha 
loke pueblo ta sinti y cu 
ta asina importante pa 
pueblo y pa orden y husti- 
cia den nos pais. 

Obviamente MEP, cu den 
Gobierno a viola ley sin fin 
(= wak raport di WODC) 
y den oposicion ta sigui 
sostene y aplaudi viola- 
cion di Statuut y ley dor 
di Gobierno Hulandes, si 
ta kere cu ley NO mester 
conta pa tur hende y bou 
tur condicion. 
Obviamente MEP ta sigui 
kere cu mester tin “friends 
and family” pa ken ley no 
ta conta. 

Obviamente MEP ta sigui 
kere cu un Gobierno Hu- 
landes por pone ley un 
banda ora ta cumbini’e 
(mescos cu MEP a custum- 
bra di haci ora nan tabata 
den Gobierno). 

Awor ta na pueblo ta dicidi 
ta den cua pais e kier biba. 
Den esun di “friends and 
family” y cu ta pone ley 
un banda ora ta cumbini 
e Gobierno di MEP of un 
pais den cua ley ta conta pa 
un y tur, y bou tur condi- 
cionl”, sr. Herde’ a conclui. 

Auto a dal persona ora di cruza 



DIASABRA merdia 
pa 2.45 pm riba Caya 
Betico Croes na altura 
di Cumana, un Honda 
Civic A-2186 cu tabata 
bay direccion pabou 
y na altura di Dadel- 
straat un señora a 
cruza caminda si wak 
cu auto ta bin. E auto 
a dal e señora y a keda 
herida. Ambulance a 
bin y a hibe Hospital 
pa mas tratamento. 




BIG CHALLENGES BECOME SMALL 


CU^ SURTiD(^AS QR 
Di VERF Y AOCESORiO. 


0 


kooymanbv.com KOOVMAN 


BON TIN UN PROJECTO GRANDI 
DI VERF? Keda trankil y pasa na Kooyman. 
Cu e sorti di verf di calidad y accesorio mas 
grandi, bo por haña tur locual bo mester den 
un klap. Ycu tips and tricks di nos experto nan, 
nos por casi garantisa cu bo lo sali cu hopi gana 
di cuminsa bo projecto. 

PLUS SIZE Fashions at great prices 


Dangui Oduber (MEP): 

Gobierno NO kier tuma 
accion y asina a destrui 
Caya Betico Croes y 
laga mama y tata nan 
di famia sin trabou! 

“E luna aki tin 2 tienda mas den Caya Betico 
Croes lo sera nan portanan y asina yega na e 
total di 42 tienda cera na e momentonan aki. 

Na varios ocasion nos a bishita Caya y a comb- 
ersa cu empleadonan y comerciantenan. Tur 
cu nos a combersa cu nan a bisa nos cu 2 factor 
a hunga un rol grandi den e caida di benta y 
tambe ciere di masha hopi tienda mes. 

Un di nan ta e tram cu no ta funciona y no a 
percura pa trece turistanan den Caya Betico 
Croes pa haci compras y mas bien ta stroba 
trafico circula den Caya”, segun Dangui Odu- 
ber. 


“E otro factor tambe ta hopi bon conoci cerca 
Gobierno ta Aruparking. Na momento cu 
Aruparking a wordo introduci comercian- 
tenan a bay atras drastacicamente den nan 
entradanan. 

No solamente nan a bay atras den nan en- 
tradanan sino 42 tienda a sera nan portanan 
caba. Comerciantenan a cansa di sinta na mesa 
cu Gobierno pa yega na un solucion. 

E peticion di comerciantenan ta bon conoci 
cerca Gobierno, pero lamentablemente Go- 
bierno NO kier duna oido na e peticion aki”, 
Dangui Oduber a splica. 

Nan ta prefera laga Caya Betico Croes sigui 
sangra y sigui sera nan portanan en bes di 
actua y tuma accion. E ciere di cada negosgi 
tin efecto riba nos economia. 

Ta mama y tatanan di famianan ta perdiendo 
trabou ora un tienda sera su portanan. 

Ta hopi tristo ora abo ta constata cu Gobierno 
no kier actua y hopi ta esnan cu ya caba a perde 
trabou pa motibo di Aruparking y e tram. Go- 
bierno na su turno mes ta perde hopi entrada 
na momento cu un tienda cera su portanan”, 
Dangui Oduber a duna di conoce.. 

“Nos ta sumamente preocupa cu 
e situacion cu tin den Caya Betico 
Croes caminda e negilgencia, e ter- 
kedad y e arogancia di e Gobierno 
aki a mata Caya. 

Nos ta exigi Gobierno pa tuma ac- 
cion y haci algo di inmediato. 

Nos ta pidi Gobierno pa habri Caya 
bek pa trafico por circula entre 
4: OOpm y 6: OOpm. T ambe lo mester 
haci algo cu e parkeermetersnan aki 
pa evita cu mas tiendanan ta sigui 
cera nan portanan. 


C* 




Kier bisa danki na tur clientenan di hopi aña, 
clientenan grandi y chikito. 

Ta duel nos di bisa cu nos ta bai sera, 
debi na motibonan inespera, nos no por sigui. 

Entrante awe nos tienda ta sera. 

Nos ta gradicido na boso tur y pa boso informacion y comfort: 
Den futuro sercano boso por cumpra nos productonan 
na GOOD LOCK & KEY SERVICE cu ta bai bendenan 
den nan tienda nobo na Siribana. 

Nos ta sigur cu nan lo por yuda boso hopi bon den 
boso necesidad pa locknan bon y sigur. 

MASHA DANKI Y EXITO DEN BOSO TRABAO. 


Avenida Milo Croes 118- A, 

POB 353 

Oranjestad 

ARUBA 


Jolanda, Florencio, Ria i Nelson 


tlf.: 588-3948 • fax: 588-3945 
email: doorhandle@setarnet.aw 


Na Hulanda den diferente gemeente 
a cuminsa elimina parkeermeters y 
a nota cu manera cu esaki a sosode 



tiendanan a mira un cambio den nan benta 
nan. Nan benta nan a conoce un aumento 
drastico y tin hopi mas movecion di hende y 
trafico. 

Loke ta wordo bisa tambe ta cu kitamento 
di parkeermeters ta trece mas bida pa Caya 
Betico Croes”, Dangui Oduber a comenta. 


“Ta hopi tristo pa mira un decadencia den 
Caya caminda no tin movecion di hende, no 
tin movecion di trafico, no tin benta y tampoco 
tin mantencion di Caya mes. 

E fonteinan cu a costa nos pueblo miyones di 
florin aind no ta den funcion y asina por nota 
e negligencia inmenso di Gobierno. 

E proyecto di tram ta un fracaso completo 
caminda a cumpra 4 tram cu un costo di mas 
cu 12 miyon florin y e ruta orginal cu e tram 
mester a core nunca a mira lus di dia. E tram 
lo mester a pasa den Wilhelminastraat p’asina 
hacie posibel pa mas tram por core na mes 
momento. 


Esaki nunca a pasa y asina cada bes ta 1 tram 
so por core. E ora ta puntra pakico derocha 
asina tanto placa den 4 tram si den practica 1 
so ta wordo uza? 

Asina nos pais a wordo goberna y a yega e mo- 
mento pa bisa, TA BASTA CU AVP!”, Dangui 
Oduber a conclui. 

AVP la sigui duna ayudu pa yena 
formulario di bolasling riba onlrada 2015 


E aña aki tambe partido AVP ta 
bay duna e ayudo acostumbra 
pa yena e formulario di belasting 
riba entrada. E actividad aki cu a 
cuminsa hopi aña pasa, ta algo cu 
pueblo ta conta riba dj’e. 

E ta un forma cu AVP ta yuda 
hende pa cumpli cu nan respon- 
sabilidad civico di haci entrega 
di entradanan durante di aña na 
Departamento di Impuesto. 

Mescos cu tur otro aña lo tene 
atradi/anochinan pa yuda hende 
yena nan papelnan di belasting na 
Playa y na San Nicolas. E aña aki 
tur e anochinan lo wordo organisa 
den luna di november. 


Lo tin un grupo di hende pa duna 
e servicio riba tur e anochinan. 
Mas den siman aki lo anuncia e 
fecha, ora y lugarnan caminda lo 
duna e servicio di yena e formu- 
lario di belasting riba entrada. 
(Inkomsten Belasting). Ta pidi 
tur hende pa cuminsa organisa 
tur nan papelnan pa por yena e 
formulario lihe y completo. 

E siguiente documentonan 
di aña 2015 ta importante pa 
por haci esaki 

E formulario pa yega e entrada pa 
belasting cu bo a haya na cas; 

E resumen di bo entradanan den e 
aña 2015. Bo por haya esaki di bo 


doño di trabou, e compania unda 
bo ta traha, di SvB of di APFA si bo 
ta un pensionado; 

Un lista y comprobante di tur otro 
entrada cu bo tabata tin na 2015; 
Comprobante di interes cu bo a 
paga na banco riba credit card of 
riba fiansa cu bo tabata paga na 
2015; 

Comprobante di tur gasto adicio- 
nal pa cuido medico di bo of un 
familiar cu ta depende di bo. 
Comprobante di gastonan haci pa 
estudio di bo mes un familiar cu ta 
depende di bo; 

Comprobante di gastonan cu bo 
a haci pa cuido di familiar cerca. 
Comprobante di otro gastonan 



irregular of inusual cu bo mester a 
haci.Trece tur esakinan ora bo bin 
pa yena e formulario di belasting 
cerca nos. 

Partido AVP ta contento cu e por 
sigui duna e servicio aki manera e 
a haci pa hopi aña caba. 

Cada aña ta mehora e servicio, e ta 
bay mas lihe y ta )mda mas hende. 
Keda pendiente pa e fechanan pa 
e servicio di yena formulario di 
belasting mas de laat e siman aki. 




Chance to win a Disney Trip for 4 of your dreams 
AWG 1,350 Ford Dealer Cash incentive 
on Figo and Ecosport 2016 models. 
Complimentary 3 years or 60.000 km 
Ford Premium Maintenance Plan* 


Starting at 
AWG 42,600* 
AWG 759 p.m.* 


Starting at 
AWG 28,600* 
AWG 518 p.m.* 






CMB 


*Certain rules and restrictions apply. Please consult your sales representative for more information. 


Get Your 
Disney Spirit on. 


Go Further 


L.G. Smith Boulevard 112, Oranjestad, Aruba / Tel: (297) 524 4444 
Fax: (297)582 6661 /e-mail: info@yrausquin.com / www.yrausquin.com 


^ O 


V/ 1-1 A I I I I I is. I 

PASSION FOR CARS 

Parlamentario mr. Xiomara Maduro: 

Ta Minisler Eman mes la haci cu owe 
Hulanda no la respela e pueblo di Aruba 


“ATROBE tin drama den Reino y atrobe e 
autor di e drama aki ta Minister Eman di Aruba. 
Na 2014 tabata su welga di hamber y awor na 
2016 ta su postura sin weso di lomba rond e 
nombracion di e Gobernador nobo pa nos pais. 
Minister Eman y AVP awor kier tira culpa riba 
tur hende menos realisa cu ta e propio Minister 
Eman su actonan ta haci cu awe Hulanda no ta 
respeta e pueblo di Aruba”, segun Parlamen- 
tario mr. Xiomara Maduro. 

Eman nunca a defende interes di Aruba 

“Minister Eman nunca a defende interes di 
Aruba na Hulanda. Cada bes e mandatario 
ta bay Hulanda pa negosha y entrega Aruba 
su Status Aparte na pida pida bek. Ainda nos 
por corda con e defunto politico Wiels a yama 
Minister Eman pa Mike de makelaar, splicando 
cu Minister Eman ta un bendedor di Aruba 
cu cada ves cu e bin bek di Hulanda ta bin cu 
un sneechi di Status Aparte kita. Esaki tabata 
bisto ora cu a haci cambio di Statuut, Minister 
Eman a lucha pa Hulanda haya un poder nobo 
den articulo 27 di Statuut cu cual Hulanda por 
traha ley pa Aruba mas lihe segun su nececidad 
y prioridad”, Xiomara Maduro a splica. 
“Banda di esaki, Minister Eman mes a firma 


tur clase di protocol cu a resulta caba den en- 
trega di autonomia den forma di supervicion 
financiero di CFT y di cual ainda falta mas ehe- 
cucion di entrega di autonomia. Pa no lubida 
con Minister Eman a laga Aruba atras sin guia 
di un Minister President pa bay hunga e rol di 
loopjongen pa Reino biahando rond di mundo 
pa lucha pa Hulanda por haya un stul den e 
Conseho di Seguridad di Nacionnan Uni, sin 
por mustra ki beneficio esaki lo tin pa Aruba. 
Esaki ta djis algun ehempel conoci cu ta mustra 
bon cla cu Minister Eman nunca a defende e 
interes di Aruba, semper el a para na banda di 
Hulanda. P’esey awe cu Hulanda a bira wals 
riba Minister Eman y no ta respeta e pueblo 
di Aruba, ta pasobra cu Minister Eman mes a 
duna Hulanda tur oportunidad pa haci esaki”, 
e Parlamentario di MEP a duna di conoce. 

A crea megadebe y haci Aruba vulnera- 
bel 

“Pa falta di weso di lomba y cu e postura di 
no wak propio fayonan pero tira culpa riba 
tur otro hende, awe Minister Eman ta pone cu 
Hulanda por haci deshaci cu Aruba. 

Banda di esaki, e MEGADEBE cu Minister 
Eman a crea riba lomba di e pueblo aki ta pone 


cu Aruba ta den un posicion hopi vulnerabel. 
Nos ta caba como pais autonomo bou curatela 
di Hulanda cu e supervicion financiero di CFT 
y den e posicion aki Hulanda tin espacio pa 
haci deshaci facilmente.Ta Minister Eman mes 
a pone Aruba na rudia cu e MEGADEBE aki y 
for di e posicion ey Hulanda por pasa wals riba 
bo hopi mas facil”, Xiomara Maduro a mustra. 

Respet lo yega bek ora pueblo rechasa 
Eman 

“Awe e Pueblo di Aruba ta obliga pa guli manda 
abou cu e Gobierno di AVP y Minister Eman 
no por a produci un candidato cu ta cumpli cu 
e rekisitonan pa wordo nombra pa Hulanda 
como Gobernador nobo di Aruba. 

Na lugar di esaki Hulanda a pasa wals riba 
Minister Eman y nombra sr. Boekhoudt contra 
tur procedura cu nos ta custumbra cu ne. 
Algo asina a bira posibel debi na e hecho cu 
Minister Eman nunca a defende interes di 
Aruba y cu su maneho a trece Aruba den un 
situacion vulnerabel na unda cu Hulanda ta 
haya tur chens di falta respet na e pueblo di 
Aruba. 

E respet pa nos pais y pueblo lo yega bek ora 
cu pueblo rechasa e maneho di Minister Eman 
y kita tur e poder cu nan a confia e Gobierno 
di AVP cu ne. 

Tanten cu Minister Eman keda na mando, e 
mes lo haci cu Hulanda no lo respeta e pueblo 
di Aruba”, Parlamentario mr. Xiomara Maduro 
a conclui. 





FERTEC N.V. 

AIRCONDITIOIM & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) • 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 



SEER up to 25.00 


-UNSt XJRCE’ 


Hame Energy System 

New generation of 
inverter minisplit 


LENNDX 



Scotsman 


OOOO 

proDiGy 




ARUBA NAUTICAL CLU 

INVITESYOUTO r 

THE 52"'" CLASSIC INTERNATIONAL 
BILLFISH TOURNAMENT ^ 




Aruba's 5 star fishing tournament 
October 29 & 30, 2016 


Captain’s Meeting: Friday, Oct 28. • Registration fee: $650 per team i 


f Find us on Facebook: Aruba Nautical Club 

Luigi Bergen (MEP): 

Mike Eman mester paga tur gasto di biahe bek 


Conclusion: “Mike Eman mester paga Aruba 
tur gasto di su ultimo biahe pa Hulanda bek. 
Su biahe relaciona cu nombramento di Gober- 
nador, Ministro di Finanza mester percura 
pa cobr’e. E1 a bay te Hulanda pa haci su mes 
ridiculo. 

Lamentablemente cu e ta pone Aruba su cara 
na berguensa tambe ora e haci esey”, segun 
Luigi Bergen. 

Decision: “Riba 7 di october ultimo Gobierno 
di Reino a nombra sr. Alfonso Boekhoudt como 
e proximo Gobernador di Aruba y a comunica 
esaki na Mike pa medio di un fax. 

Esaki ta despues cu Mike a haci un fiasco di e 
proceso y procedura pa cu nombramento di 
Gobernador”, sr. Bergen a splica. 

Biahe: “Mike a dicidi di bula pa Hulanda pa 
exigi Gobierno di Reino pa hala su decision 
aden. Esaki pasobra Mike ta contra cu ta un 
persona di San Nicolas a keda nombra. 

Nos tur sa cu esey lo no pasa, pasobra e nom- 
bramento a wordo firma p’e Rey, un Decreto 


Real, un ‘Koninklijk besluit’. Un biahe cu no a 
duna ningun resultado y a costa Aruba hopi 
placa”, sr. Bergen a continua. 

Gasto: “E tristo ta cu Mike no a bay su so. 
El a hiba Benny y e Secretario di Conseho di 
Ministro cu ne. Pakico? Ningun hende no sa! 
Riba dj’e el a hiba un miembro di prensa cu 
ne, riba custia di pueblo, cu placa di pueblo. E 
delegacion aki a keda tres dia Hulanda, a bula 
‘first class’, a keda den hotel masha caro mes 
y a ricibi ‘daggeldvergoeding’. Na tur, gasto 
inecesario. 

Esaki mientras tin necesidad real den nos co- 
munidad”, segun sr. Bergen. 

Necesidad: “Mientras Mike ta gasta placa 
pa loco, pasobra e ta contra un Arubiano di 
San Nicolas, tin hende cu tin mester di ayudo 
financiero di berdad aki na Aruba. 

Por pensa p. e. riba Baby Lunah, famia Kool- 
man y tur mayor cu no por paga schoolgeld”, 
sr. Bergen a agrega. 


AVP: “En bes cu fraccion di AVP stop e locura 
di Mike y exigi p’e paga tur gasto di e viahe bek, 
e ta yama un ‘vragenuur’ den Parlamento. AVP 
tambe ta duna sosten awor na Mike contra e 
Arubiano di San Nicolas. 

AVP tabata contra re-apertura tambe di re- 
fineria, pasobra AVP no kier pa San Nicolas 
desaroya. Awor AVP tambe ta contra hende di 
San Nicolas”, sr. Bergen a comenta. 


Recomendacion: “Dialuna fraccion di AVP 
mester exigi pa Mike paga tur gasto di e biahe 
ridiculo bek. Mester exigi Mike pa atende cu 
combati criminalidad cual 
ta e prioridad number 
uno awor aki. Mas na su 
lugar ta, pa exigi Mike 
pa disolve Parlamento 
y yama eleccion of bay 
Gobernador y en- 
trega retiro di su 
Gabinete”, Lu- 
igi Bergen a 
conclui. 

Dangui Oduber (MEP): 

Turismo ta CAY cu 20.5% den luna di seplember! 


“MANERA nos a bn ta 
señalando turismo ta den 
problemanan hopi serio. 
Na momento cu te hasta 
e cantidad di turistanan 
cu ta bishita nos pais ta 
conoce un caida manera a 
pasa den luna di septem- 
ber ta motibo di preocupa- 
cion serio”, segun Dangui 
Oduber. 

“Den luna di september 
2016 Aruba a conoce un 
caida di nada mas y nada 
menos cu 20.5% den can- 
tidad di bishtante. 

Esaki ta un golpi hopi duro 


pa esnan cu ta traha den e 
sector turistico. 

Tur hende den e industria 
ta sintiendo e efectonan 
aki. E caida no ta sola- 
mente for di turistanan 
for di Venezuela manera 
cu Minister Otmar Odu- 
ber kier pretende sino tin 
caida di turistanan for di 
practicamente tur otro 
pais”, Dangui Oduber a 
splica. 

“Venezuela a conoce un 
caida, Canada caida, Bra- 
zil caida, Hulanda y asina 
por keda menciona tur 


otro destinacion cu a cay 
grandemente. 

Locual ta preocupa nos ta 
hecho cu e aña aki 2016 
a inverti casi 80 miyon 
florin den mercadeo di 
pais Aruba. Ora mira e 
return on investment di e 
80 miyon aki simplemente 
e no t’ey”, Dangui Oduber 
a continua. 

“Den pasado tabata inverti 
un maximo di 26 miyon 
florin na mercadeo y e 
resultado tabata practica- 
mente identico den canti- 
dad di bishitante. 



Domino’s 


WWWX^ 






LARGE 


& GET ONE MEDIUM 

ANY CRUSTMi 


PLEASE CHECK 


DominosAruba 


X 


FOR NEW SPECIALS AND OFFERS! 1 




ORDER NOW 


PALM BEACH^TANK LEENDERT 


SAVANETA 


BOULEVARD 


586 0333 582 0333 584 0444 583 0333 




Offer is not valid in combination with any other Domino's Aruba Offer or promotion. 

Best Pizza Aruba N.V. reserves the right to stop the promotion at any time without prior notification. Prices do not 
include BBO / BAZV.This offer is valid until further notice. 


Ora Gobierno ta papia cu e 
REV PAR a aumenta esaki 
ta motibo cu Gobierno a 
impone un aumento dras- 
tico di Room Tax p’asina 
por haya mas entrada pa 
ATA BANK. 

Nos mester constata cu e 
ultimo 3-4 añanan Otmar 
Oduber no a haci e trabou 
cu e mester haci den nos 
turismo. 

Nos pais NO a conoce un 
adelanto, nos no a conoce 
ningun proyecto di 5 strea 
y cada aña cu pasa e cali- 
dad di turista ta birando 
menos”, Dangui Oduber 
a duna di conoce. 
“Actualmente cada turista 
ta gasta averaha $100 me- 
nos durante nan estadia. 
Nos mester por conclui cu 
un caminda e maneho di 
Otmar Oduber ta fayando 
y nos no por sigui den e 
direccion aki. Nos mester 
refocus y percura pa nos 
tin un industria turistico 
solido y duradero. Un tur- 
ismo fuerte caminda nos 
pueblo por mira e benefi- 
cionan di esaki. 

Ta lamentabel con nos 
turismo ta actualmente 
caminda tur indicador ta 
negativo. 

Nos tin un caida den can- 
tidad di bishitante, cai- 
da den REV PAR, caida 
den grado di ocupacion 
di hotelnan, caida den 
cantidad di placa cu 
turistanan ta laga 
atras y te hasta cai- 
da den entradan- 
an di ATA 
B A N K ” , 
s e g u n 
D a n g u i 
Oduber. 

“Si e situa- 
cion sigui 


manera cu e ta bayendo 
pa otro aña ATA BANK ta 
core risico di perde placa 
pa prome biaha. Si esaki 
no ta crisis, si esaki no ta 
motibo di preocupacion mi 
ta kere e ora simplemente 
Gobierno a bira ciego y 
sordo pa e realidad. Si nos 
turismo no ta loke nos kier 
pa e ta nos no mester busca 
excusa. 

Nos mester tuma e ac- 
cionnan y pasonan necesa- 
rio pa mehora esaki. 

Mi ta sinti cu Minister 
Oduber no kier acepta cu 
nos turismo ta den proble- 
manan hopi serio. 

Pa 2 aña caba nos turismo 
ta den problemanan hopi 
serio mirando cu pa 2 aña 
tabatin crecementonan 
ficticio cu nunca por a 
wordo considera un crece- 
mento real. 

Awe no solamente turismo 
du Venezuela a cay sino 
tur otro destinacion. 

E caida drastico aki ta 
afectando nos sector y tur 
esnan cu ta labora den tur- 
ismo y ta dependiente di e 
desaroyo di nos turismo pa 
nan entrada. 

Aruba mester un Gobierno 
cu ta percura pa nos tur- 
ismo ta solido y durade- 
ro!”, Dangui 
Oduber a 
conclui. 

RODRIGUEZ - TAEKEMA 


T 


EXECUTORIALE VERKOOP 


Krachtens artikel 1203 lid 2 (oud) respectievelijk 3:268 (nieuw), van het Burgeriijk Wetboek van Aruba zullen de 

volgende onroerende zaken in het openbaar worden verkooht. 

De verkoop vindt plaats eerst bij opbod en vervolgens bij afmijning. 

1. het recht van erfpacht tct eenentwintig december tweeduizend zestig op een perceel domeingrond, groot 
vierhonderd negentig vierkante meter (± 490m2), gelegen te Washington in Aruba, kadastraal bekend ais eerste 
afdeiing sectie K nummer 3193, met het daarop gebouwde, piaatseiijk bekend ais: Washington 52-E; 

Inzetprijs: Afl. 225.000,00. 

2. een peroeel eigendomsgrond, groot zevenhonderd drieénvijftig vierkante meter (763 m2), geiegen te Seroe 
Blanco in Aruba, kadastraal bekend als eerste afdeling sectie P nummer 1622, met het daarop gebouwde, plaat- 
selijk bekend ais: Seroe Blanco 163-C; 

Inzetprijs: Afl. 466.000,00. 

3. het recht van erfpacht tot éénentwintig april tweeduizend zeventig op een perceei domeingrond, groot vier- 
honderd negenendertig vierkante meter (439 m2), gelegen te Zeewijk zoals nader omsohreven in meetbrief nummer 
11 van tweeduizend zes in Aruba, kadastraal bekend als vierde afdeling seotie F nummer 33, met het daarop 
gebouwde, plaatselijk bekend als: Zeewijk 40-J; 

Inzetprijs: Afl. 44.000,00. 

4. het recht van erfpacht tot zesentwintig juli tweeduizend eenenzestig op een perceel domeingrond, groot ach- 
thonderd vierenveertig vierkante meter (844 m2), gelegen te Noord in Aruba, kadastraal bekend als tweede afdellng 
seotle D nummer 1371, met het daarop gebouwde, plaatselijk bekend als: Noord 106-S; 

Inzetprijs: Afl. 372.000,00. 

5. het recht van erfpacht tot vierentwintig juli tweeduizend tweeéntwintig op een perceel domeingrond, groot 
vijfhonderd vierenvijftig vierkante meter (664 m2), gelegen te Pos Chlkito in Aruba, kadastraal bekend als derde 
afdellng sectle G nummer 121, met het daarcp gebcuwde, plaatselijk bekend als: Pos Chikito 7; 

Inzetprijs: Afl. 270.000,00. 

Onderhandse schriftelijke biedingen kunnen tot en met 15 november 2015 tot 16:00 uur worden aangenomen; 
ieder bieder is verplicht te tcnen dat hij zijn bcd kan nakcmen, zulks ter beoordeling van de executant. 

In geval van veiling krachtens beslagrecht bestaat geen mogelijkheid tot onderhandse biedingen. 

De verkoop zal plaatsvinden ten overstaan van mr FI.M. Rodriguez-Taekema, notaris in Aruba, op 29 oktober 2015 

om 9:00 uur in de vergaderzaal van RENAISSANCE CONFERENCE CENTER aan de L.G. Smith Boulevard 

82. 


De veilinavoorwaarden zijn beschikbaar cp het kantccr van de gencemde nctaris bij: 

Notariskantoor Rodriguez-Taekema N.V. 

SUCU / De la Sallestraat 60 
(rotonde Seroe Blanco) 

Tel: (297) 588-2400 * Fax: (297) 588-2500 * Email: j.decuba@notarisrodriguez.com 

Evelyn Wever-Croes (MEP): 

Gobierno a aumenta su gaslonan cu 
63 miyon fiorin en bes di baha gaslo pa 2017 




Mainstreet San Nicolas Tel. 584-3999 
open 9.00 - 13.00 and 14.30 - 18.30 


DRAGON 

CD & ELECTRONICS 


Z7/agon specvávs 


Samsung nate edge 


bfu sport 4.5 
afl. 210,00 


Samsung s3 rr 
aa 315.00 


Also: Sajnsung S5 . s5 mini, SannsungS4, Samsung 4 miiniH S3mini etc.-.- 
Accessories tor ail Samsung and Iphone modeis 

ToshibaLsptop 15,6 "4Gb 320Gb Haxjdisk, Afi. 900.00 
Hp ink catridges, Universal faptop adaptars etc.. 
iTunes gift cards S 10.00. $ 15.00 and $25.00, 

Googie play cards and Raystalibn Natwoik oarda. 

SaJes. repair and acce$sc3ries for ali Samsung mcdais and other celiulai^* 
UNock. roioad, resot. upgrBde^ repJaca lod. kayf:adp speaker ato. 


Tel: 5 821164 
Cel: 5931189 
Fax: 5880109 
w w w. boutiquekeyl a . com 

Nos tin hopi paña nobo y bunita 
di size S te cu size 26 
Pasa wak pa bo mes!! 

GASTONAN TOTAL Dl GOBIERNO 



2016 

2017 

Diferencia 

Algemene Zaken 

84,526,500 

86,303,300 

1,776,800 

1 nfrastructuur 

135,815,400 

141,341,600 

5,526,200 

Toerisme + Transport 

43,597,300 

43,876,600 

279,300 

Econ Zaken 

32,171,000 

31,192,700 

-978,300 

Vo 1 ksgezondhe id 
Sociale zaken + 

126,281,100 

144,521,000 

18,239,900 

Arbeid 

64,902,600 

66,242,100 

1,339,500 

Onderwijs 

269,206,000 

275,797,000 

6,591,000 

Justftie 

186,260,100 

191,489,500 

5,229,400 

Financien 

382,160,700 

408,116,300 

25,955,600 


1,324,920,700 

1,388,880,100 

+ 63.959,400 


“PRESUPUESTO 2017 

no ta mustra ningun señal 
cu gobierno ta tumando 
nos situacion financiero 
na serio. En bes di BAHA 
gasto, e Gobierno aki a 
AUMENTA su gastonan 
cu 63 miyon florin. Esaki 
ta un aumento di 5%, y 
p’esey mester bin cu mas 
medida di cobra belast- 
ing na forma inhumano 
den 2017”, segun Evelyn 
Wever-Croes. 

“Den e presupuesto 2017 
mester paga varios aven- 
turanan financiero di e 
Gobierno di Mike Eman, 
aventuranan hopi costoso. 
Den 2017 mester paga 
6.5 miyon florin na Green 
Corridor. E Green Corridor 
no ta cla mes ainda y ta 
causando hopi molester, 
pero ya nos mester cum- 
insa paga algun gasto pa e 
aventura cu total lo costa 
nos pueblo 700 miyon 
den 20 aña.Den 2017 nos 
ta cuminsa paga e huur di 
e mayoria di e MFA nan, 
otro aventura mas. 
Pasobra Gobierno por a 
inverti den mehora y ex- 
pande e Bestuurskantoor- 
nan cu tabata di Gobierno. 
En bes di bay den aventura 
di huur MFA. 


Na MFA lo mester bay paga 
3.5 miyon na huur cada 
aña, una bes cu e MFA nan 
ta cla”, sra. Wever-Croes a 
splica.“Den e presupuesto 
2017 ainda nos ta pagando 
2 miyon florin na TNO, 6 
miyon den e post di Riet- 
veld Academie y 1.2 miyon 
florin na e tram. Tur esaki- 
nan tabata decisionnan 
ekiboca di Gabinete Mike 
Eman cu e aña aki mester 
cuminsa paga, y cu lo haci 
cu e MEGA DEBE cu Mike 
Eman a ocasiona, lo au- 
menta mas ainda. 

No ta e aventuranan aki so 
ta costando pueblo caro, 
sino e mal gastamento di 
placa. 

Tin 325 coordinador ofi- 
cialmente riba payroll di 
Gobierno, cu ta costa 32 
miyon florin e aña aki. Y 
esey ta SIN conta e coor- 
dinadornan cu no ta riba 
payroll oflcial, pero tin nan 
propio compania cu ta co- 
bra di Gobierno. Eseynan 
ta den e post ‘consehero’ cu 
ta costa 14 miyon florin”, 
lider di MEP a continua. 

“Por nota den e presu- 
puesto tambe cu pa e aña 
di eleccion 2017 ta bay 
aumenta e post di ‘propa- 


ganda; di cada Minister, 3 
miyon florin. Y asina por 
nota varios gasto mas cu 
no ta realmente necesario, 
pero puramente pa motibo 
di campaña politico a wor- 
do poni den e presupuesto. 
Raad van Advies y CAFT a 
duna consehonan NEGA- 
TIVO rib’e presupuesto 
aki. Ambos a bisa Gobi- 
erno cu mester cambia su 
presupuesto. 

Gobierno no a cumpli cu e 
compromiso haci cu CAFT 
di baha su gastonan, y tam- 
poco a cumpli cu presenta 
un presupuesto realistico. 
Tur esaki por causa hopi 
mas problema pa Mike 
Eman, aparte di e prob- 
lema serio cu Mike Eman 
a hinca su curpa aden cu 
e asunto di nombramento 
di Gobernador nobo pa 
Aruba. 

Si Gabinete Mike Eman no 
cambia su presupuesto, e 
riesgo ta un biaha mas cu 
Gobernador no ta firma e 
presupuesto. Den e proble- 
manan serio cu Mike Eman 
ta aden cu Hulanda na e 
momentonan aki, Mike 
Eman lo bay riesga un 
otro problema?”, lider di 
MEP Evelyn Wever-Croes 
a conclui. 

Evelyn Wever-Croes (MEP): 

Awe nos ta cuminsa yudabo cu bo 
formulario di belasting 2015 

Paga belasting ta deber di nos tur, pero no paga dimas! 


Seguro di bida 

Si bo tin seguro di bida, pidi e compania pa 
dunabo un prueba cuanto prima bo a paga di 
seguro di bida. Esey tambe ta yuda pa baha bo 
belasting. 


“MI ta hopi contento cu nos por anuncia cu 
un biaha mas MEP ta bay yudabo yena bo for- 
mulario di belasting 2015, cu bo tin te dia 1 di 
december pa entrega.Paga belasting ta deber 
di nos tur, pero no paga dimas. Pa evita cu bo 
ta paga dimas, bo mester yena bo formulario 
corecto y entreg’e na tempo. 

Si bo mester di a)mdo, na Cede di MEP nos t’ey 
pa yudabo un biaha mas. 

Awe dialuna 24 di october di 6’or pa 8’or nos 
ta cuminsa. E campaña lo dura dos siman, riba 
dialuna y diaranson di 6’or pa 8’or, y diasabra 
di 9’or pa 3’or”, Evelyn Wever-Croes a duna 
di conoce. 

Pa por )mdabo yena bo formulario, bo mester 
trece lo siguiente: 

Pensionado 

Si bo ta pensionado bo mester haya un re- 
sumen anual (jaaroverzicht) di SVB cu ta bisa 


cuanto bo a ricibi total den aña 2015. Tambe si 
bo tin mas pensioen, mester e resumen anual 
di e instituto di pensioen ey pa prueba cuanto 
pensioen bo a ricibi na 2015. 

Salario 

Si bo ta traha y bo a gana salario den 2015, bo 
mester un resumen anual di bo doño di trabou 
(jaaroverzicht of Loonbelastingkaart) cu ta 
menciona cuanto bo a gana den 2015. 

Si bo a traha diferente caminda, bo mester 
busca e resumen ey na cada doño di trabou. 

Prestamo na banco of otro instancia 

Si bo tin un prestamo na banco, pidi e banco un 
prueba cuanto interes bo a paga. Ta importante 
pa si bo tin hypotheek, pa ta skirbi exactamente 
cuanto e interes di e hypotheek ta. 

Credit card y Island Finance tambe ta de- 
dusible, pues busca e pruebanan di eseynan 
tambe. 


Yiu ta studia den exterior 

Si bo tin yiu ta studia den exterior bo por haya 
un suma mas halto pa dedusi di bo belasting. 
Pero bo mester entrega un prueba cu bo yiu 
tabata inscribi na e scol of universidad fin di 
2015, y bo mester manda prueba di gastonan 
cu bo a paga pa bo yiu. 

Gasto di notario 

Si en caso bo a bai notario pa sera un hypotheek 
of aumenta bo hypotheek, e gastonan di no- 
tario tambe ta dedusible. Si bo a bai notario 
pa cumpra of bende un tereno of cas, of pone 
erfpacht, e gastonan ey NO ta dedusible, sola- 
mente si ta pa un hypotheek. 

“Corda trece e recibo di notario, pasobra esey 
tambe ta baha bo belasting. 

Paga belasting ta un deber di nos tur, pero no 
paga dimas belasting si. Acudi na Cede di MEP 
dialuna 24 di october, 6’or atardi, y cu gusto 
nos lo yudabo, completamente gratis”, lider di 
MEP Evelyn Wever-Croes a termina bisando. 



CALLING ALL STUDENTS & PARENTS 


JOIN US FOR AN EVENING FILLED WITH INFORMATION 
ON STUDYING IN THE US & CANADA 


ON OCTOBER 25th 


FROM 7:00PM to 9:30PM 


EVENT WILL BE HELD IN THE 


AUDITORIUM 


Gobierno di Aruba 

Minisier di Emeñansa y Maneho di Famia 


Departamento ái 
Enseñansa Amha 

Di acuerdo cu Presidente di Parlannento: 

Evenlo di Camara di comorcio titula Ctrl-Alt-Doloto 
labata un "oyo-oponor'' pa hopi di nos 



PRESIDENTE di Parla- 
mento, drs. Mervin Wyatt- 
Ras y su esposo, tabata 
presente na e evento or- 
ganisa dor di Camara di 
Comercio titula: “Ctrl-Alt- 
Delete: Challenge today’s 
Cyber Security thinking” 
cu a enfoca riba con pa 
detecta y evita atakenan 
cibernetico den sistema di 
negoshi. 

Despues di un discurso di 
e presidente di Camera 
di Comercio, sra. Daphne 
Agius Cesareo Lejuez, a 
sigui e presentacion di sr. 
Rickey Gevers cu ta Chief 
Intelligence Officer den e 
departamento di e com- 
pania hulandes RedSocks. 
Sr. Gevers a uda den dife- 
rente caso di di crimen 
cibernetico internacional. 
El a duna un demostra- 


cion di con vulnerabel 
nos sistema ta pa otro por 
drenta den nan. Un hacker 
por drenta cierto sistema 
facil pasobra e ta haci’e 
via di e link vulnerabel 
den e sistema, Wyatt-Ras 
a splica. 


Den hopi caso ta e mesun 
CEO di e compania. Un 
compania por ta ful seguro 
pero di e CEO no ta uza e 
mesun sistema via di dj’e 
un hacker por drenta ful 
un sistema cu ta paga asina 
tanto pa proteha. 


El a duna ehempel di dife- 
rente departamento y in- 
stancia cu por drenta facil 
den nan sistema. Espe- 
cialmente companianan 
petrolero ta un target di 
hackers. 

Un tip importante ta pa 


update e computer con- 
tinuamente y pues ta pro- 
activo. 

Wyatt-Ras a haya e infor- 
macion hopi valioso y ta 
felicita Camara di Comer- 
cio cu e evento importante 
aki. 


OPORTUNIDAD 
PA TRABOU 

Un persona cu experencia 
pa ama de casa 

Dialuna pa Diabierna full time 
Mesun transportation 
Entre 40 pa 50 aña 
Adres na Palm Beach/Noord 
Por yama entre 12-4or na 
565-5223 Shirley 



Ilie 



URGENTLY REQUIRED 
SALES REPRESENTATIVE 

\Ne urgentl y requi re a Sal es Representati ve 

• Minimums of 2 years strong sales experience 

• Friendly and professional mannerism 

• A proactive and passionate attitude towards sales. 

• Have the ability to listen to the customers' needs. 

• Immaculate presentation, always well and smartly dressed. 

• Goal & target orientated 

• Fluent in Papiamento, Spanish, Dutch & English 

• Able to start work immediately 

• Must own a car 

Ifyou thinkyou fittheabove requirements; please kindly email yourfull 
resume with complete personal, educational and work experience 
information to sue@awemainta.com 

SV Britannia Pizza Hut ta gana SV Dakota 3-0 




DIASABRA anochi, den CD Guillermo P. Trinidad e 
ekipo sub-campeon di Aruba, esta Dakota a enfrenta SV 
Britannia Pizza Hut. 

E wega a cuminsa riba un nivel halto unda cu Dakota 
tabatin e dominio rib’e Pumanan di Paradera/Piedra 
Plat. Segun minuutnan tabata pasando Dakota a keda 
circula e bala bon y a crea diferente oportunidad di gol, 
pero no tabata sa di probecha. 

Ta den un di e prome atakenan di SV Britannia cu ta 
Bruno Conceiçao cu ta anota pa hiba su ekipo nobo 
riba 1-0. 


Post Aruba has a variety of Corporate Seruices adapted to your 
company needs at the most competitive rates! 

Serutces such as: 

0 Premium Service C Courier Service 0 Messenger Service CTime Sensitive 

Now you can also receive a confirmation of the delivery via emai! 
with their innovative Electronic Proof of the Delivery service. 


Post Aruba’s Corporate Division allows you to concentrate on your core 
business. 


Post Aruba N.V. 

CORPORATE 

SERVICES 




Contact: 

© (+297)528 7678 
(h) sales@postaruba.com 
(j) postaruba.com 



Di e forma aki e wega a sigi sesaroya unda cu Dakota 
a sigi domina pero e defensa di SV Britannia Pizza Hut 
encabesa pa Theric Ruiz y Rodymar Paesch tabata bon 
para. 

Di otro banda e contra golpinan di SV Britannia tabata 
letal y ta Bruno Conceiçao un biaha mas ta anota pa haci 
e wega 2-0 pa Britannia y asina tambe halftime a bay 
aden cu score di 2-0 pa SV Britannia Pizza Hut. 

Den di dos mitad, SV Britannia a haci algun cambio 
y a cuminsa domina e wega un poco mas y crea mas 
oportunidad di gol. E hoben delantero Keano Maduro 
a drenta y a cuminsa pone e defensa di Dakota den mas 
preta y tambe tabatin varios otro cambio. 

Tabata den final di wega cu Luis ‘Coco’ Estrada cu ta 
anota un señor gol despues di a ricibi un paso perfecto 
di banda robes pa hasi e wega 3-0 cu cual score e wega 
ta bin caba tambe. 

Di e forma aki tambe SV Britannia ta acumula 9 punto 
den 3 wega hunga y ta emapata na prome lugar cu 
Riverplate cu tambe tin 9 punto. Proximo wega di SV 
Britannia ta e weekend aki unda nan lo topa Caravel cu 
tambe tin un bon ekipo e temporada aki. 

Seleccion masculino di volleyball lo competi den e 
2018 World Championship Qualification Tournament 
CAZOVA Zone na Fort a France, Martinique 



Anuncio Importante 


E dianan 21 pa 24 di oktober proximo 
lo tuma lugar na e isla Caribense di 
Martinique e ronda di qualificacion pa 
e mundial di volleyball 2018 den e zona 
di CAZOVA. 


En conexion cu e Seminario di 
CaPAS, APFA su Departamento di 
Pensioen lo ta cera pa publico 

diahuebs dia 27 di october, 
for di 11.30 di mainta. 

Nos Departamento di Pensioen 
lo ta habri atrobe diabierna, 
28dioctober2016. 



o 

••• 

oo^^o 

•o^ 

o 




Seroe Blanco 4, Oranjestad Aruba | (297) 525.27.321 www.apfaruba.org 


Mirando cu Aruba ta miembro di 
NORCECA (North Central and Carib- 
bean Federation) nos tin e obligacion pa 
participa na e campeonato aki. 

Den e torneo aki Aruba lo enfrenta Baha- 
mas, Martinique y Bonaire. Algun luna 
atras Aruba Volleyball Association a 
trece experto Hulandes, Daan Kleinbus- 
sink pa ^oida den e desaroyo di e deporte 
di volleyball den su totalidad na Aruba. 

Na banda di esaki Daan Kleinbussink 
ta e entrenador encarga cu nos selecci- 


onnan nacional di volleyball femenino 
y masculino. 

E hungadornan cu lo representa Aruba 
ta Elmerlindo Robles de Medina, Fran- 
sua Angela, Michaello Martilla, Darvick 
Anthony, Jorrik Roeloefsen, Dwayne 
Angela, Jameson Hazel, Raibiently 
Mercalina, Joel Pietersz, Brian Howell 
Brokke, Hubert Hengeveld, Jonathan 
Jones. Cu e hungadornan lo biaha Daan 
Kleinbussink, John van der Lee y Errol 
Yrausquin. 

Un danki na Lotto, e Loteria di Aruba pa 
medio di Comision di Subsidio cu ayuda 
subsidia e seleccion nacional masculino 
di volleyball pa e torneo di cualificacion 
CAZOVA na Martinique. 

Pizza Hul Predators a baulisa uniform y ta na 
caminda pa ABC 8-Ball Challenge of Champions 


DIABIERNA anochi den un bon ambiente na Tumazu 
Sports Bar, Pizza Hut Predators a bautisa uniform nobo. 
Princesitanan Sylvienne Ridderstap y Jasmine Nobrega 
a bautisa e bunita uniform berde cu preto “design by 
Papo Sportwear”. 

Esquadron di Predators cu a keda funda na november 
1991 e aña aki ta celebra 25 aniversario. 

N’e ocasion aki e ekipo cu mas titulo di King of the Carib- 
bean lo midi forsa cu Campeon di Curacao Maishi Tigers, 
Campeon di Bonaire Sharp Shooters y Bad Breaks ekipo 
nobo na Curacao cu a perde e final di Tigers e aña aki. 
Hut Predators a logra su prome titulo campeonil na aña 
2000 como Millenium Champ y despues ta domina bili- 
ard na Aruba conkistando un total di 10 titulo nacional 
entre 2000 y 2015. 

E logronan no ta keda eynan so ya cu Hut Predators a 
domina e magno evento di biliard internacional, King 
of the Caribbean, ganando e torneo na Curacao 2005, 
2006, 2008 y na Aruba na 2009. 

Ekipo aki cu pa 25 aña ta dirigi pa Ditto Acosta ta conta 
cu e legendario Edwin Chirino cu tin 20 aña militando 
den ekipo. 

Durante transcurso di decadanan a bin hobennan 
manera Marc Farro y Jorshua Ras cu a yuda mantene 
ekipo den top. 

Ultimo añanan t’e cachonan brabo cu a reforsa e team pa 
duna un espirito nobo, George Nobrega, Mitchell Kelly, 
Andy Geerman, Armand Ridderstap, Maikel Maduro, 
Raymond Eckmeyer y Colin Nobrega. 

Otro hoben talentoso cu ta forma parti di Predators ta 
Marlon Tromp y e peligroso “Siriano” Roukous Dannary. 
Fanaticada di biliard ta invita diahuebs 27 y diabierna 
28 di october na POVA Club unda lo start e semi final di 
campeonato FEBIAR. 

Diabierna 11 di november e Predatorsnan lo sali riba 
InselAir rumbo pa Curacao unda lo defende bandera di 
Aruba den e grandioso “8-Ball Challenge of Champions”. 
Team Predators kier gradici nan fiel sponsor Pizza Hut 
y gerente sr. Glenn Croes. 



DIASABRA DIA 29 Dl OCTOBER 
FROM 8:30AM - 5:00PM 


PRODUCE 

FESflVAL 

. FRESH FRUITS 
A 8( VEGETABLES 

M A R K E T « 


toAUit^; iinia^uig 
^pecioift ctiuf a ckoaee 
to U/IN a IhuU Ua/UuU 




(®DINST0RE! 

j mnsflii 

uVFacebook 


For more information please call 1297) 583-2370 
Open Monday to Saturday from Sam to 9pm, 
Sunday from 9am to 6pm * www.lingandsons.com 

El periodista soy yo, 
anto ami tambe kier ta di AWEMainta. 
Si bo tin un noticia y foto, manda nan pa 

noticia@awemainta.com 




8ANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 21 Oct, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 
Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

178.89 

179.61 


180.41 

Pond sterling 

GBP 

2.10 

2.15 


2.21 

Japanse yen 
(per 10.000) 

JPY 

170.09 

171.64 


173.37 

EURO 
(per 100) 

EUR 

192.13 

193.89 


195.83 

Deense kroon 
(per 100) 

DKK 

25.08 

25.80 


26.60 

Noorse kroon 
(per 100) 

NOK 

20.64 

21.36 


22.16 

Zweedse kroon 
(per 100) 

SEK 

18.99 

19.71 


20.51 



Concierto 
'Bon-Bini Niño 
Hesus' cu nos 
soprano 
Tica Giel 

KI mihor manera ta pa inicia e temporada di fin di aña 
presenciando e bunita concierto di Pasco cu nos sopra- 
no Tica Giel, acompaña pa pianista Johnny Scharbaay 
y coro ‘Den Harmonia’ bou direccion di Jane Lanooij. 
Un soprano ta un cantane femenino cu e tono di bos di 
mas halto di tur e tipo di bosnan. Y aki na Aruba nos 
tin e previlegio di tin nos soprano Tica Giel. 

Tica Giel a studia canto clasico na Muziek Pedago- 
gische Academie na Alkmaar cerca Maartje Uipkes- 
Kliffen y opera na Sweelinck Conservatorium na Am- 
sterdam cerca Cora Canne Meyer y Margreet Honig. 

Tica Giel, acompaña pa nos talentonan local, lo de- 
leita esnan presente cu un variacion di canticanan di 
Pasco. Algun di e canticanan ta: Laudate Dominum 
cu acompañamento di fio toca pa Hester Mathijsse, 
Beautiful field of the Angels, Nochi di paz, O Niño 
chikito, Gloria na Dios, Sleep Little Jezus, sin laga afo 
e tan gusta cancion ‘Lamanta’ di Lilia Luidens. Varios 
cantica ta cu bunita areglo pa e coro acompañando e 
solista den su canto. 

Ta pidi un contribucion pa presencia e bunita concierto 
aki, cual lo tuma lugar diabiema 9 di december na Misa 
Birgen di Fatima na Dakota pa 8 or di anochi. Ticket 
pa e concierto ta obtenibel na Dowco Sta. Cruz, Lucor 
Jewelers y na Huki di Buki di Misa Birgen di Fatima. 
Esaki ta e di tres biaha cu nos soprano Tica Giel ta 
coopera cu Misa Birgen di Fatima dor di presenta 
un concierto pa recauda fondo pa yuda renoba Misa 
Birgen di Fatima. 

Pastoor Daniel y e comite organisado ta extende un 
invitacion na tur parokiano di Misa Birgen di Fatima y 
n’e comunidad di Aruba en general pa bin presencia e 
bunita concierto ‘Bon-Bini Niño Hesus’. Di antemano 
danki y cu Señor bendiciona boso ricamente. 


















AWEMainta Dialuna, 24 October 2016 


21 


Como mester di mas fondo 


KWF ta organisa 



RECAUDACION anual di Koningin Wilhelmina 
Fonds, no ta suficiente mas. Debi cu gastonan ta sigui 
subi y como tal a pensa otro forma pa recauda fondo 
pa cubri e gastonan. 

Lili Prins Presidente di KWF a splica cu mester a haci e 
rifa aki, ta spera di haya mas fondo. Rifa di aña pasa, 
sigur a yuda hopi y pesey a dicidi di organisa e rifa e 
biaha aki, atrobe cu lo tuma lugar dia 4 di december 
awor. 

E rifa tin e.o. como premio, un auto Chey Sonic, 
roundtrip pa Hulanda pa dos hende y un Mistery Va- 
cation Week y asina tin mas premio masha atractivo. 
Ultimo tempo, e gastonan a aumenta drasticamente, 
5 biaha mas hopi. Hopi ta pa cubri un di dos compa- 
ñante ora di manda hende afo, cuido na cas, cu tambe 
a subi drasticamente. Y pa no papia mes di e proteche, 
cu e aña aki mester a manda pidi pa di dos biaha. Cu e 
benta di e rifa aki, ta di spera cu lo por sigui duna cuido 
n’esnan cu ta sufri di cancer 


un rifn cu fnbuloso premio 




Opoitunldad 
pa haya trabou 


Tin mester pa drenta servicio di inmediato 
un hoben, pa traha full time. 

Exigencianan: 1. Di por traha independiente 

2. Traha oranan flexible 

3. Mester tin transporte propio 

4. Mester por cubri tur conferencia 
di prensa y redacta nan 

5. Na mes momento e por haci 
trabao di fotografo 

6. Tin conocemento di idioma 



I 



Si bo ta interesa e-mail bo informacionnan na 
Redaccion@dennoticia. com 
Nos lo tuma contacto cu bo persona. 

E coleccion di Moda Plus Size na TRASH Store ta causa gran impacto 


Ya caba e tendencianan mas remarcable ta den boutique 


TRASH Store ta presenta un coleccion 
gigantesco di moda plus size p’e tempo- 
rada festivo. 

E tendencianan mas mira na nivel global 
ta awor obtenibel n’e boutique. 

Un temporada caminda un y tur kier luci 
bon y ta repleto di actividadnan social y 
familiar pa atende. 

Esaki t’e motibo cu TRASH Store a cuminsa 
caba cu e coleccion di fin di aña. 

E boutique ta repleto di moda espectacular 
na prijsnan sumamente rasonable. 

“Nos semper a percura pa presenta moda 
fabuloso pa tur curva y tur cartera. TRASH 
Store awor ta anuncia e yegada di e colec- 
cion nobo pa Plus Size y nos ta sumamente 
contento cu e diferente estilonan cu tin 
disponible” ta locual Director Creativo, 
Ronchi de Cuba, a duna di conoce. 

Moda pa tur gusto caminda cu por encon- 
tra estilonan clasico te na piezanan mas 
contemporaneo pa tur smaak. 


E boutique ta situa na Sibeliusstraat # 8 
na Playa y ta habri di dialuna pa diasabra 
di lO’or di mainta pa 7’or di anochi. 

Pa mira mas di e coleccion espectacular di 
TRASH BY RONCHI por bishita nan pagina 
ariba Facebook. 

Xpresa bo mes 


Elmar N.V. ta caba cu comerciantenan y nan famia 

Pa: Atan Lee sr. un simpel y humilde sirbido di pueblo. 


MIENTRAS cu prijs di awe, SETAR ta keda igual, 
Elmar tur luna nan ta duna’bo un sorpresa, casi sem- 
per desagradabel. Esaki ta bin dor di monopolio y ni 
ki bo haci o protesta, cu recibonan den bo man pa nan 
por wak e diferencia, tog nan ta sali gana. 

Aki na Peanuts un restaurant di pueblo, cu ta lucha cu 
su prijsnan p’asina pueblo tambe tin nan restaurant, 
ta confrontando cu gastonan halto di electricidad. 
Na aña 2011 nos a ricibi un recibo di fl. 19.000,00 casi 
fl. 20.000,00, mientras cu nos cobransa tur luna ta 
fluta di entre fl. 11.000,00 pa fl. 13.000,00, usando 
e mesun coriente. Nos a protesta, nan a yama nos 
pa reunion, pero atrobe e cliente ta sali perdi y te cu 
e dia di awe nos no a ricibi ningun contesta riba e 
cobransa halto aki. 

Nunca, pero nunca durante e casi 10 aña di existencia 
nos a paga un suma asina grandi, asina astronomico. 
Nos pregunta ta si enberdad nos realmente a use o 
Elmar a cobra inhustamente y a haci un fout den nan 
calculacion? No ta nos ta fout, nan ta corecto! 

Un aña pasa nos dicidi di habri lO’or di mainta enbes 
di 7’or, for di dialuna pa diahuebs, den weekend nos 
ta habri normal. 

Anochi, mayoria bez nos ta sera un ora tempran, na 
momento cu bira keto. Cu e medida aki nos ta logra 
spaar 80 ora pa luna, mi ta ripiti 80 ora pa luna. 

Ora cu nos a spera cu nos cuenta lo baha, nos a keda 
ekiboka, e recibo a bin mas halto. 

Luna pasa nos a haya e sorpresa di nos bida ora cu 
nos a ricibi un cobransa di fl. 14.000,00 mil y pico, casi 
fl. 15.000,00, mientras nos ta spaar 80 ora pa luna. 
Atrobe ta nos a use, ta nos mester paga, ta nos ta fout, 
ta nan cu tin monopolio ta gana. Mi ta puntra mi mes 
cu Elmar ta hiba campaña pa spaar coriente pa baha 
uso di electicidad, bo ta haci’e y e ta traha alrebes. 
Un cos nos por bisa cu Creador ta husto y esun cu ta 
abusa di pueblo tin su castigo aki nan mes o den otro 
mundo. Gana nos no por gana, nan tin tur monopolio 
di mundo. 

Mi ta bolbe ripiti awa y telefon ta bin tur luna casi 
e mesun suma, Elmar ta varia y varia, pero den un 
porcentahe hopi halto na desbentaha di e cliente. 

E luna aki ta hopi famia tambe cu a ricibi cobransanan 
sumamente halto. Mi ta kere cu Elmar ta un compania 
estatal y Gobierno mester por cay den e asunto aki y 
nos ta invita nan pa cuminsa na Peanuts Restaurant, 
na unda nos por mustra nan cu nos tin lunanan ta 
spaar 80 ora di electricidad pa luna y tog e cuenta ta 
subi enbez di baha. 



iStore 

A R U B A 


Abuso cu pueblo mester por termina. 


Ponton 67B| Caya Betico Croes 49 | Oranjestad, Aruba | 588.2167 | www.istorearuba.com 

Version di coso Bandero Grill ta consisti di denuncia serio 


WILLEMSTAD-E caso di Bandera Grill, cu te awe keto bay Polisnan 
ta investigando, sin cu e doñonan di Bandera Grill ta tendiendo nada. 
Tur dia ta bay Polis, Imigracion, BIZ étc., keto bay ta priminti di yama 
y te cu awe ningun no por a duna un aclaracion. 

Via di medionan di comunicacion e doñonan mester a tende cu nan 
lo a detené e dama Camacho y cu e ta sera, pero no a tuma contacto 
cu e doño di negoshi pa notificá di esaki, siendo cu tin un denuncia di 
robo di placa. 

Doño mester a tende riba caya cu e dama aki ta den libertad y ta bibando 
masha normal y Dios sa si e lo a regresá Venezuela sin duna cuenta 
y razon di e placa cu a ser pérdi y p’e responsabilisa pa loke nan el a 
denuncia doñonan di Bandera Grill di dje. 

Mientras Imigracion ta tira un inval den cas y negoshi di Wimpy La 
Reine sin haña nada, loke si nan a haña ta un kamber cómodo y e tayó 
di cuminda di Grill cu e dama Camacho a come e dia 10 october. 

Tur Polis di Imigracion y otronan a mira unda e dama aki tabata drumi 
y cu hasta e kamber tin un bentana cu si e tabata kier e por a bula y huy, 
siendo cu e dama a declará cu e tabata será den kamber cu hamber. 
Esaki ta un caso di abuso di poder y scondemento di fechoria cu agen- 
tenan corupto ta cana haci y ta poniendo e negoshi den spót negativo. 
Un agente cu tin relacion amoroso cu un dama ilegal y ta presta su mes 
pa haci fechoria p’e dama aki, y hasta ta menasando persona pa salba 
e dama aki. 

Nan ta bisa unda e dama ilegal aki ta kedando y te awe ningun hende no 


a bay tira inval n’e adrés ey, te cu e damanan a piki tur cos y huy, pero 
si na negoshi di un comerciante cu ta lucha tur dia p’e por bay dilanti. 

Shonnan señora Gina Secttro t’e master-mind tras di henter e fechoria 
aki, y a wordo )mdá p’e agente Eduard Winklaar. 

Den Cuerpo Policial tur hende sa, pero keto bay ta permiti tur media 
pa lastra e negoshi, te cu e propietario a disgustá a claba su lugar sera, 
fada di sinta warda riba husticia cu, y keto bay ta bin falso noticia, di 
su lugar y di dje. 

Ya caba tin 3 dia cu ningun hende no ta bishitando e lugar pa motibo cu 
keto bay ta keda sconde e bérdad cu tur hende den Cuerpo Policial sa. 
Y ta keda sconde tapa pa hende no sa ki tipo di apel putri tin den Cu- 
erpo Policial. 



Trabou como castigo pa homber cu a cometé robo violento 


WILLEMSTAD - Pa un acto castigabel cu a tuma lugar for di juli di 
aña 2014, diabierne numa e tratamento a conklui den sala di Corte. 
Raillis L. di 24 aña di edad, despues cu na juli 2014 a haci algo hopi 
robes, nunca mas no tabatin di haber cu husticia, como tal un prueba 
palpabel cu el a cambia su bida. 

Tanto Fiscal señora Clarelli Hato Willems como Huez señora mr. Pau- 
lides a observá e parti aki y tabatin palabranan positivo p’e hóben aki. 


pasado, nunca mas e lo cometé algo asina. 

Raillis a enfatisá den su observacionnan cu Huez, cu di ningun manera 
e no kier bay será pa no pérdé su trabou. E ta bibando na cas di su 
suegra y ta sinti’é cómodo. 

Loke a pasa e tempo ey tabata relacioná cu su circunstancia personal, 
pero lo no sosodé hamas y nunca. 



Un caso di ladronisia y violento Raillis tabata meti aden dia 
11 di juli 2014, caminda a trata di un suma di Nafl. 5061,84 
na un snack. 

Aki e acusado a haci uzo di arma di candela cu a sirbi 
como menasa y un máscara pa sconde su cara. 

E suma mencioná tabata e suma di entrada 
di henter dia p’e negoshi concerni. 

Den sala di Corte Raillis a demostrá cu e ta 
arepenti, anto cu e suceso aki definitivamente ta pa 


Remarcabel ta cu Raillis promé cu esaki, no tin un pasado cu 
husticia. 

Fiscal a propon’é pa Raillis cay bou di guia di Reclassering, 
pero Huez no a haña esaki necesario. 

E castigo a bira 720 dia di prison di cual 711 dia condicional, 
kitando e periodo cu el a pasa den aresto preventivo 
caba. 

N’e castigo aki Huez a mara un periodo di prueba 
di 2 aña y un castigu di trabou di 240 ora, anto 
si e no cumpli e castigo di trabou 120 dia den 
prison. 

Den cQso di sospechoso di asesinato: 

Abogado mr. A. Tjon Kwan Paw a pone duda pisá den Corte 


WILLEMSTAD - E ciudadano Gonzalo Riascos Tobar di origen Co- 
lombiano diabierne un biaha mas tabata den sala di Corte pa palabra- 
cionnan relacioná cu tratamento di su caso. 

Gonzalo Riscos Tobar ta sospechá di a asesiná un señora despues di a 
tene relacion sexual cu e persona aki. 

Tabata dia 13 di decémber 2015 cu e asesinato a tuma lugar. Gonzalo 
Riascos Tobar a bisa cu a tabata asina bou di influencia di alcohól cu e 
no ta córda absolutamente nada mas kico a sosodé. 

Abogado mr. A.L. Tjon Kwan Paw a insisti cu tin un otro persona mas 
meti (un tal Diego Balanta), kende posiblemente t’esun cu realmente 
a asesiná e señora, anto cu entre tanto a huy bay Colombia. 

Diabierne a cumbini cu Fiscal mr. van den Vliet y e abogado cu lo mester 
scucha e testigo Tico Lourens kende tabata conocé e difunto basta bon. 
Esaki lo mester sosodé atrabes di Polis y si ta necesario tambe via di 
Huez Comisario. 

E caso como tal a wanta diabierne y ta keda te otro aña dia 13 di januari 
2017 pa tratamento. 

Den sala di Corte mr. Tjon Kwan Paw tabata ampliamente na palabra 
y hasta a pidi Huez pa para detencion di su cliente, pasobra e hómber 
aki segun e abogado ta inhustamente será den prison. 


Huez sinembargo no a bay di acuerdo, Gonzalo Riascos Tobar ta keda 
será te 13 di januari 2017 pendiente di su tratamento otro aña, pasobra 
por pusta un miyon florin cu si e ta liber, e ta huy bay Colombia.. 
Awor automaticamente cu e ta keda será esey ta nificá cu e lo pasa Pasco 
y Aña Nobo den prison leu for di su famianan y den un pais stranhero. 



Diabierne tabata dia di compasion den Corte: 

Huez a reparti castigo condicional pa posecion di arma 


WILLEMSTAD - Dos ciudadano J. Naaldijk di 32 aña di edad y G. 
Ocalia di 28 aña di edad diabierne a aparecé den sala di Corte relacioná 
cu posecion di arma di candela y algun bala. 

E duo aki tabata coriendo den un auto dia 10 di juni 2016 hunto cu 
algun damita, na momento cu Polis na altura di Kabuya Snack riba 
Caracasbaaiweg a tene un cóntról y haña un pistol den e vehiculo cu a 
resultá propiedad di J. Naaldijk. 

E ultimo aki a reconocé cu ta di dje e pistol ta, anto cu el a haña e arma 
di candela aki serca un tal Edgardo Bacilio, kende ya ta difunto. 

Polis a bay cas di G. Ocalia tira un bista y a haña algun municion, pero 
cu no ta pértenecé n’e pistol di J. Naaldijk 

Abogado señora mr. Meulen kende tabatin e defensa di G. Ocalia, a 
pleita e caso bisando cu no tabatin ningun rason pa tene entrada hu- 
dicial den e cas di Ocalia, como tal e Polisnan segun e abogado no a 
actua den cuadro di ley. 

Remarcabel ta cu e municion (6 bala) cu a haña den cas di Ocalia 
tambe a bin for di Edgardo Bacilio. Huez na su turno no tabata mucho 
impresioná cu e argumentonan di parti di abogado Meulen. 

Ámbos persona a sinta un castigo di prison di 31 dia caba. 

Fiscal mr. Koert a demandá un castigo di prison 18 luna di cua 6 luna 
condicional pa Naaldijk. 

Huez señora mr. Paulides tabata amplio den preguntanan dirigi na 
Jason Naaldijk manera: Pakico el a sali cas cu e arma di candela, anto 
tabata riba caya cuné y hasta den un auto. 


E Huez a mustra enfáticamente riba e peliger di posecion di arma di 
candela awendia, mirando e tantisimo cosnan robes cu ta pasando. 

Ocalia a trece dilanti cu e no tabata sa cu su amigo J. Naaldijk tabatin 
e arma di candela hunto cuné. 

Huez a dicidi finalmente cu ningun di e acusadonan lo regresá prison 
atrobe pa no stroba nan den nan trabou. 

E acusado Naaldijk p.e. tin 8 aña trahando fielmente y ta bayendo 
perfectamente na su trabou. 

E castigu pa Naaldijk a bira 631 dia di prison di cua 600 dia condicional 
y un periodo di prueba di 3 aña, mas un castigo di trabou di 240, sino 
120 dia den prison. 

Pa loke ta Ocalia, Huez a keda unicamente cu palabranan di advertencia 
pa no bolbe cometé cualkier acto castigabel. 

Pa di 3 biaha 

Ling & Sons a organisa su Meat Festival 





DIASABRA ultimo, Ling & Sons a organisa su Meat Festival, cu e meta pa showcase su 
carniceria y sigur e calidad di carni, cu Ling & Sons tin di ofrece, segun Marlenne Maduro, 
Marketing & PR, a duna di conoce. 

Esaki ta di 3 biaha cu e Meat Festival aki ta wordo organisa y e biaha aki e ta mas grandi 
cu esnan anterior. 

Segun Marlenne Maduro, e biaha aki, nan a “show” tambe nan team di carnicero, kendenan 
sigur ta sumamente contento di showcase lo mihor di mihor den carni. 

Banda di show e carni, esnan presente por a purba e carni di nan gusto, pero ta siña tambe 
con por prepara esaki. Sigur e organisadornan por mira atras riba un actividad masha 
exitoso. 

Seleccion Femenino U18 di ASB a regresa di 


Colombia contento cu un experencia unico 



DIRECTIVA di Aruba Softball Bond trahando duro pa engrandece 
softball den su totalidad a bay ricibi Seleccion Femenino U18, kendenan 
a regresa diasabra ultimo for di Cartagena Colombia. 

Prome biaha den historia un Seleccion den e categoria aki a bay competi 
den campeonato di CONUSRSA cual a tuma lugar na Colombia. Esaki 
ta trata di un competencia entre seleccionnan di henter un pais cual ta 
haci e nivel uno hopi pisa y competitivo. 

Riba nivel internacional WBSC (World Baseball and Softball Confed- 
eration) ta stimula Federacionnan miembro pa traha hopi rib’e hala 
hoben cu ta muchanan desde 15 pa 19 y inscribi seleccion di bo pais pa 
competencianan internacional den bo region pa desaroya e nivel aki. 

Paisnan manera Brasil, Argentina, Peru, Mexico pa nombra algun 
cual ta cay den categoria di paisnan bon desaroya tabata presente na 
Cartagena. 

Aruba como ehempel a perde 11-7 contra Argentina cual pais a bay 
cas cu medaya di Bronze. Aruba a perde tambe cu Brasil 6-0 cual pais 
a gana Oro. 

Pues e experencia cu Aruba a trece bek cas unda tanto e staff tecnico bou 
di encargo di Fano Croes cu Coach Milly y Waika y tambe e atletanan 
cu a participa ta uno di hopi significasion. Por a hunga contra esnan 
mas desaroya y midi nos forsa pa sa unda mester sigui traha pa cera e 
gap y bira mas competitivo dentro di un aña. 

Notabel tabata p. e. cu pitchernan femenino di 16 pa 18 aña ta bu- 
lando enorme creando un bon velocidad cu hopi movimiento den nan 
lansamento. 


Compromiso desde awor ta pa Aruba adapta na e manera di pitcheo 
internacional y comberti nos pitchernan femenino cu e abilidad di uza 
esaki na nos ventaha y pues siñando nos pitchernan tambe pa bula ora 
nan ta lansando pa crea e extra velocidad. 

Tur esaki regla international ta permiti. Asina tin hopi tecnicanan cu 
nos lo bay traha riba nan den e categoria aki. Aunke Aruba su seleccion 
tabata hopi jong cu bastante atleta entre edad di 14 pa 16 aña y apenas 
2 di 18 aña Aruba a sa di por a duna bon bataya. 

Mesora ASB a haci e compromiso cu staff tecnico y atletanan cu entre- 
namento den e categoria aki lo continua tur diaranson desde diaranson 
entrante na veld di Pos Chikito y manera e fecha di proximo compe- 
tencia ta conoci pa cu 2017 lo aumenta e training na 4 bes pa siman. 

Un palabra di gratitud na Subsidie Commissie, pero tambe na Casa 
Haime cu a patronisa un set di uniform nobo y na sr. Milton Croes a 
facilita un di dos set di uniform pa Aruba por a luci den exterior. Soft- 
ball den pleno desaroyo. 

WILLEMSTAD - Diasabra dia 22 di óctober ultimo den oranan di atardi, 
Polis riba órdo di Ministerio Publico a confiscá na un establecimento di 
HoReCa den Dein, 4 bórchi cu tabata contené acusacionnan bastante serio 
contra algun miembro di Cuerpo Policial. 

E base huridico pa a haci esaki, ta debi cu e contenido riba e bórchinan aki ta 
difamá tanto e miembronan di e Cuerpo, pero tambe ta tacha e bon nómber 
y imágen di e Cuerpo. 

Cu confiscacion di e bórchinan aki, ta bay cuminsá cu un investigacion pa 
yega n’e bérdad di loke ta tilda e agentenan di dje. 

Ta bon pa enfatisá cu Cuerpo Policial siendo un organisacion serio, no ta 
aceptá bou di ningun circunstancia, cu di ningun forma y sigur no esaki, cu 
ciudadanonan cu kizas no ta di acuerdo cu un actuacion di Polis, ta difamá 
y/o ultrahá su miembronan. 

Cuerpo Policial ta para pa transparencia y réspét mutuo. Den caso cu tin un 
desacuerdo, semper tur ciudadano cu ta kere cu a trapa nan derecho, por 
cana e caminda legal pa di e forma ey busca nan rason. 

Honda SUV la alcansa dama 
turisla y keda gravemente herida 






DIASABRA anochi, un accidente a sosode riba ca- 
minda di Sasaki pabou di Super Food unda un Honda 
SUV a alcansa un dama turista. 

Polis a presenta n’e sitio y constata cu e dama turista 
tabatin e fout di crusa caminda sin paga tino cu conse- 
cuencia cu e SUV a alcans’e. El a dal su cabes fuertemente 
contra e windshield cu te hasta un pida di su cabey a 
keda pega den dj’e. 

Familiarnan tabata den shockdespues di mira e sucedido 
y tabatin mester di asistencia professional. Ambulance 
a presenta cu urgencia pa atende cu e victima cu tabata 
den estado hopi delicado. Henter team investigativo a 
wordo notifica di e accidente. 






















30 


AWEMainta Dialuna, 24 October 2016 





/'V-! 


Cumana 76 
Oranjestad,Aruba 




/ 


Tel: 588-6699 
{ Fax: 588-6698 

J Cel : 593-0857/560-1403 


"Dios ta amor... y amor ta Dios, 
maske mi no ta na e mundo aki, 
tur dia lo mi ta den boso Curazon" 

"Cerca Dios mi alma ta na paz, ta di Dj'e mi salbacion ta 
bini" 


Fernando 

Valentino 

"Nando" 

Frank 



*6 november 1958 -120 october 2016 
Na nomber di su esposa 
Evelyn Frank-Maduro 
Yiunan: Jade y Raoul Kurban-Frank, 

Jair Frank, Jeanira Frank 
Nietaynieto: Ahisha y Adrian Kurban 

Mama: Marianita Maduro vda. di Romulo Frank 

Rumannan: Michael y Annie Frank-v.d. Wal, 

Rebecca y Louis Willems-Frank, 

Rudy y Livia Frank-Kock, 

Vivian Frank y Charles Nuñez, 

Brenda y Lenin Artigas-Frank. 

Tantanan: Phiola 'Viola' Frank vda. di Figaroa, 

Guillermina'Mina'Frank vda. di Maduro, 
Chrispina Yarzagaray vda. di Frank. 

Consuegra y consuegro: Nelleke y Flarold Kurban, 

Swanan y cuñanan: 

Susana Maduro vda. di Dijkhoff; Reynaldo y Rika Maduro- 
Maduro; Margaret Maduro; Nicky Lucia Maduro-Wernet; 
Raymond y Marlene Maduro-Tromp; Shirley Maduro vda. di 
Solognier; Rudy y Reina Rasmijn-Maduro; Stephen y Erica 
Maduro-Lampe; Yvonne Maduro; Mary y Jani Stamper- 
Maduro; Eddy y Diana Maduro-Leest 
Sobrino y sobrinanan y nan Famia: Daniéla y Ramon Slob; 
Emil v.d. Wal y Sanne; Ronald v.d.Wal yTanja; Anita v.d. Wal; 
Mireya Willems; Giovanni y Angele Willems; Jelitza y Scott 
Roberts, Andrey Frank y Julie; Deyanira y Michel Janssen; 
Armand y Emy Frank; Oswald Amell; Ryan Slater; Joshua y 
Arauna Slater;Taré Slater; Angelique y Michael Paesch; 
Patricio Maduro; Jennifer y Omar Henriquez; Gregory 
Maduro; Marilu y Eumar Koolman; Nicole Maduro; Francis 
Maduro; Rene Maduro y Josie; Jurraine Maduro; Irayma 
Solognier; Renato Solognier y Jelitza; Javier Rasmijn; Jorge 
Rasmijn; Jessica Maduro; Ukshi Bareño; Hendrik Bareño; 
Arjan Stamper y Ada; Jezabel Stamper y Myron; Vedah 
Stamper; Ernand y Giandra Maduro 
Sobresobrino(a)nan, primo(a)nan y demas famia 
Frank, Maduro, Amaya, Geerman, Arends, Robles de 
Medina, Figaroa,Tromp, Ridderstap, v/d Linden, Robert, 
Kock, Schwengle, Lacle, Croes, Koolman, Ras, v/d Biezen, 
Briezen, Kurban, Peterson, Martis, Boonstra, De Kort, 
Schouwstra, Filiciana, Willems, Roberts, Janssen, Slater, 
Bergen, Sneek, Boezem, Britten, Wester, Irausquin, Fortin, 
Rojer, Jacobs, Brete, Paesch, Dijkhoff, Bareño, Amell, 
Henriquez, Solognier, Rasmijm, Stamper 
Ihanan: Deyanira Janssen-Frank, Jezabel Stamper, 

Analisa Emerenciana. 

Manera yiu: Chlóe Cicilia 

Manera Ruman: Rodney Emerenciana, Rudy Yarzagaray 
Amigonan di Cas: Jacky y Frank Croes; Gorretie y Hubert 
Luciana; Catarina Tromp; Rubia Hart; Hanna Albus-De Meza; 
Diana De Meza; Rose Rosalinda; Vera Angela 
Demas bisiñanan y amistadnan 

Coleganan di WEB Aruba N.V. especialmente departamento 
di Electro 

Team di Party Animals 

Si den nos tristeza nos por a lubida un of mas famia nos ta 
ofrece nos mas sincero disculpa. 

Ta invita pa e acto di despedida cu lo tuma lugar diaranson 
26 di october 2016 di 2'or pa 4'or di atardi na Aurora Funeral 
Home. Despues di orario di despedida, cumpliendo cu su 
deseo, Nando lo wordo crema den seno familiar. 

Adres pa condolencia: Aurora Funeral Home, diamars 25 di 
october 2016 di 6'or pa 9'or di anochi. 

En bes di flor of krans lo tin un caha disponibel pa haci 
donacion na Stichting Edmund E. Harms y Stichting 
Koningin Wilhelmina Fonds Aruba. 

Nos ta pidi nos disculpa cu despues di e acto funebre nos 
no por ricibi bishita di condolencia na cas. 

UNLUZ Dl NOS FAMIA A BAI 
UN BOZ CU NOS TA STIMA NO TEY 
UN GRAN BASHI A KEDA NA CAS 
CU NINGUN HENDE PORYENA 

Cu innnenso tristesa na nos curason nos ta anuncia 
fayecimento inespera di: 


ROSINDO 

ANTONIO 

NICOLAAS 


Mihor conoci como"Nick- Boeboei" 

Ex Empleado di LAGO Annuity Foundation 
*1 maart1939 t18 october 2016 

Na nomber di su 

Yuinan: Priscilla y Robert Izijk na Hulanda 
Izaak Nicolaas y Janine Maduro 
Rumannan: Beulah Nicolaas 

tlzaak Nicolaas 
Victor Nicolaas 
Ricardo Nicolaas 
Thila Nicolaas na Hulanda 
Lola y Freddy Amaya 
tPedon Wanga y famia 

Geronimo "Boeboei" Martis y famia 

Nieta y nietonan: Jean-Te y Jason Nicolaas 
Jarredson, 

Raymond y Chesron Izijk 

Subrino y subrinanan: Blanca Gomez-Fingal 
y famia, 

Roxanne Rodulfo Fingal y famia, 
Junior Fingal y famia, 

Angela Cabrera-Hodge y famia, 
Jeremy Amaya y famia, 

Diyanira Amaya y Jadiro Erasmus. 

Su primo y primanan, ihanan, su bon bisiñanan, su 
bon amigonan y demas famia: 

Nicolaas, Geerman, Amaya, Wanga, Martis, 

Maduro, Izijk, Fingal, Gomez, Rodulfo, Cabrera, 
Erasmus, Storm, Yarzagaray, Werleman, Kock, 
Simmons, Croes, Cornes, de Windt, Boezem, 
Rodriguez, Martinus, Angela, Gonzalez, Mendosa, 
Vos, Odor, Arends, Bermudez. 

Nos disculpa si den nos momento di tristesa nos 
pora laga unfamia of conocir afo. 

Condolencia lo tuma lugar dialuna 24 di October 
2016 di 7 or pm pa 9 or pm na Aurora Funeral 
Home. 

Acto di entiero lo tuma lugar diamars 25 di 
october 2106 na Aurora Funeral Home di 2 or pa 4 
or di atardi. Despues pa Santana Catolico na San 
Nicolaas. 

Nos ta lamenta cu después di entiero no ta ricibi 
bishita di condolencia na cas. 



^UHereai 0te*Katontf. 


Cumana #44 
E; royalfuneralhome(5)hotmail.com 


Tel: 586-4444 / 733-2906 
/ 593-0857 / 731-5847 


Señor ta mi wardador, Pues mi'n tin falta di nada, 
Den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza." 
Salmo: 23.1 


Cu immenso tristesa na nos curason y agredecido 
pa tur locual e la hasi pa nos, pero conforme cu 
boluntad di Dios, nos ta participa fayecimento di 
defunto stima: 



Sra. vda. Susana B. 
Maduro-Croes 

Mihor conosi como"Sanita" 

*20 augustus 1936 
t21 oktober 2016 

Oportunidad pa condolencia ta diamars 25 
Oktober 2016 for di 7'or pa 9'or di anochi na Royal 
Funeral Home. 

Acto di entiero lo tuma lugar diaranzon 26 
Oktober 2016 pa 4or di atardi na Royal Funeral 
Home y despues saliendo pa Santana na Sta.Cruz. 
E restonan mortal di nos defunto stima lo ta 
reposa for di 2or atardi na Royal Funeral Home. 



Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Habri portanan santu pa mi, 
mi ke drenta y alabá Señor. 

Ata e porta di Señor aki, 
tur e fielnan ta pasa den dje. 

Mi t'alabá bo pasobra B'a skucha mi, 
pasobra B'a manda mi salbashon. 
Salmo118;19,20,21. 


Nos kier participa fayecimento di: 



Raymundo Ismael Brete 

Mihorconoci como"Reinaldo" 
*05-10-1949-t22-10-2016 

Acto di entiero lo wordo anuncia despues 

Invitacion 
p^e pueblo 
di Aruba 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



WilmaVilt 

*25-12-1937-+23-10-2016 
Acto di entiero lo wordo anuncia despues. 


■^ , Auirofa^ 

(^rterd 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Hartog Posner 


Acto di entiero lo wordo anuncia despues 
Nos no por risibi bishita di condolencia na cas. 


Cumana 76 
: / Oranjestad,Aruba 
/ Tel: 588-6699 

Fax: 588-6698 
Cel: 593-0857/560-1403 





ARUBA 


DIA 25 di october, diamars awor, ta un dia 
grandi, unda nos ta bay haña bishita di nos 
Mama Celestial, La Birgen di Gracia di Aruba. 
Nos dushi Mama ta bin pa trece su mensahe 
pa tur su yiunan. E kier brasa nos, tene nos na 
nos man y hiba nos cerca su unico Yiu Hesus, 
e Rey di universo. 

Corda bon cu, muriendo riba cruz, Hesus a 
haci nos tur bira )áunan di Mama Maria. 

E orario cu nos mester ta riba e tereno ben- 
diciona ta 7or pm pa nos cuminsa cu e pre- 
paracionnan. Na yegada di e vidente nos tur 
lo cuminsa resa e Santo Rosario preparando 
nos mes pa e Aparicion di La Birgen di Gracia 
di Aruba. 

Terminando nos lo scucha e Mensahe di 
Mama Maria. Bin cu articulonan religioso, 
tene den man y hisa nan na laira ora cu Mama 
Maria t’ey, pa nan wordo bendiciona. 

Corda trece bela tambe y sende n’e muraya 


di Misericordia, pa boso salud, famia y boso 
intencionnan. Trece enfermonan, bin cu tur 
bo yiunan, famia y conocinan, mustrando 
Mama Maria tur nos amor, p’asina nos tur 
ricibi su bendicion di Mama cu e so por duna 
como Mama di e Salbador di mundo. Bin sin 
falta y honra Mama Maria cu boso presencia. 

Parlamentario Marlon Sneek ta informa: 

San Nicolas y Aruba a celebra e reapertura dl refinerla! 


“DIASABRA, 22 di october 2016, lo keda graba den mente di nos 
dushi pueblo e fecha cu San Nicolas en particular, pero Aruba den 
su totalidad y bin hunto na “The Carnival Vilage” p’asina yama bon 
bini, na Refinaderia di Aruba y CITGO y sigur celebra cu despues 
di 92 aña, Aruba ta doño di e refineria, un refineria cu lo bay zorg, 
pa un crecemento di 15% di nos economia”, segun Parlamentario 
Marlon Sneek. 

“Indudablemente e apertura di e refineria di Aruba ta representa un 
gran logro pa nos pais. 

No solamente e ta representa un crecemento den nos economia y 
un boost pa e progreso cu San Nicolas, pero tambe e reapertura di e 
refineria ta nifica un oportunidad laboral pa nos hobennan. 

Ta di spera cu CITGO y Refineria di Aruba sin lubida e diferente 
contratista, lo duna un estimulo na nos studiantenan, pa por haya 
un trabou den e refineria”, sr. Sneek a mustra. 

“Di e manera aki ta duna nos localnan e oportunidad, pa siña un tra- 
bou nobo tambe, cu automaticamente lo baha e cantidad di trahador 
cu lo mester di importa. 

Pa hobennan cu pa un motibo of otro no a caba scol, CITGO y Gobi- 
erno mester garantisa oportunidad pa educa nan mes, pa por haya 
un trabou cu lo duna nan un miho calidad di bida. Historia a siña nos 
cu traha den refineria, ta nifica un oportunidad laboral cu ta permiti 
e persona educa su mes den diferente area laboral. 

CITGO y Gobierno a compromete nan mes di crea proyectonan 
p’asina yuda construi un miho comunidad pa nos isla. Di e forma aki 
creando oportunidad di trabou pa e futuro generacion”, sr. Sneek 
a enfatisa. 

“E reparetura di e refineria simplemente, ta garantisa nos di dos pilar 
economico, banda di turismo, hunto nan lo bay produci entradanan 
substancial pa Aruba. 

Pa Aruba e nificacion ta grandi, pasobra reapertura di nos refineria 
lo nifica inversionnan grandi atrobe den nos economia, inyeccion 
multi miyonario den renoba e refineria, creacion di cupo di trabou 
y sin lubida e oportunidadnan mas grandi ainda pa hobennan por 
studia mas den e ramo di ingineria y trabounan industrial, den un 
esfuerso pa nos promove nos propio talentonan den maneho diario 
y operacion di e refineria”, sr. Sneek a continua. 

“Pa e pueblo di San Nicolas y pariba di brug, e refineria tin un nifi- 
cacion aun mas grandi. 

No solamente e tin su balor historico, pero economicamente el 
reapertura aki lo significa movecion y oportunidadnan pa negoshi 
pa San Nicolas. 

Pa esnan di San Nicolas, cu ta mira e solo sali tur mainta pariba di 
brug sigur tabatin e speransa y confiansa, cu un dia lo logra e reap- 
ertura di e refineria”, sr. Sneek a comenta. 

“Palabranan di elogio mester bay specialmente pa Minister Mike 
de Meza cu a kere den e proyecto aki y tabata un bon lider pa guia 
henter e proceso, tur su coleganan den Conseho di Minister, Parla- 
mento di Aruba y e team negociado cu a asisti den e proceso largo di 
deliberacionnan pa por a yega na e contractnan final”, Parlamentario 
Marlon Sneek a conclui. 

Na caminda 
pa e di 5 
Congreso di 
Fundacion CVA 
Aruba 

FUNDACION CVA Aruba ta den pleno preparacion 
pa su di 5 congreso tocante stroke. 

Diasabra 29 di october, cu ta International Stroke day, 
Fundacion CVA Aruba lo tin su congreso. 

Durante e congreso aki esnan presente lo ricibi informa- 
cion valioso tocante con pa PREVENI un atake cerebral 
miho conoci como stroke. 

Rib’e dia aki lo haya mas informacion for di diferente 
orador manera dokternan di cas, neurologonan, fisioter- 
apista, higienista dental, representante di departamento 
di salud publico, un nutricionista y un instructora di 
bailoterapia. E oradornan lo ta procedente di Corsou 
y Aruba. 

E programa ta uno hopi varia unda cu lo toca topiconan 
cu ta relaciona cu stroke. 

Esnan presente lo tin e oportunidad pa haci pregunta 
p’asina ta bon informa. 

Lo bay tin algun sorpresa e dia aki. 

Fundacion CVA Aruba ta traha cu donacionnan cu ta bini 
for di e comunidad Arubano y p’esey nos ta invita un y 
tur pa ta presente na e congreso aki cu lo tuma lugar na 
Renaissance Center. Orario di e congreso ta di 8:00am 
te cu 4:00pm. 

Carchi ta costa afls 75,- pa persona y ta inclui koffie, thee 
y un lunch saludabel. 

Bin scucha con pa PREVENI un atake cerebral. 

Pa carchi por yama numbernan di tel: 5677004 of 
7330270, tambe por registra via cvaaruba@gmail.com 
Tambe tin e posibilidad pa cumpra carchi na tur tienda 
di Nature’s Discount Center. 

No lo bende carchi na porta rib’e dia di congreso! 
Miembronan di OPPA por acuda na nan oficina pa cum- 
pra carchi. 

Ultimo dia pa cumpra bo carchi ta dia 25 di october 
2016, esaki ta pa hotel por prepara e cantidad di lunch 
pa esnan cu lo ta presente. 

Hunto nos por preveni stroke. 










FASHION 

WE£K 


MAINSTREET 


CRAFTBEER 


FASHI0N& 

SHOPPING 


LOCALFOOD 


ART&ENTERTAINMENT 


280aOBER2016 


shopping night 
12.00 te 9.00 PM 


ORAN 


JESTAD 


BUSINESS IMPROVEMENT DISTRICT 


T'aki tin is Aruba's way of saying this is the place to be for local 
food, art and entertainment On the last Friday night of October, 
the mainstreet of Oranjestad will be transformed into a vibrant 
playground hosting a Pop up restaurant by Hyatt Regency Aruba 

a Talent show, Poetry night, Museum night, Shopping night, 
Korteweg art street, Cadushi Festival a craft beer corner and a 
unique Aruba Fashion Week experience. Eat, shop, be inspired 
and hang out with the locals becauseT'aki tin ambiente! 

Rolaracl a prepara un anochi educalivo pa 
alumnonan di Filomena College MAVO 




ROTARACT desde aña pasa a cuminsa cu 
un programa di motivacion y educacion, cu 
e alumnonan di klas 4 di Filomena College 
MAVO, p’asina por duna nan extra guia y con- 
seho riba nan forma di studia y planifica nan 
studiamento. 

Mirando cu e famoso S.E.l ta cuminsa awe, 
esta dialuna 24 di october na tur e scolnan 
MAVO rond di Aruba, Rotaract a prepara 
un anochi educativo y hopi informativo pa e 
alumnonan di klas 4, conhuntamente cu nan 
mayornan. 

E anochi tabata completamente dirigi rib’e 
formanan di studia mas eficiente, kico tur ta 
loke nan mester tene cuente cu ne ora nan 
ta studia, como tambe unda nan ta perde 
tempo inecesario y ta kita nan concentracion, 
manera; Facebook, Instagram, Snapchat, etc. 

No tin duda cu awendia, studiamento ta un 
clave principal den e exito di bo estudio como 
tambe futuro. P’esey mes ta sumamente im- 
portante y relevante pa inculca un bon guia 
y conseho na nos alumnonan di examen, pa 
nan por haci uzo di e hermentnan necesario 


pa logra nan exito desea. 

E material desaroya pa e alumnonan, sigur a 
cay na hopi bon agrado y di bon uzo, ya cu nan 
a haya un splicacion elabora con nan por uza 
e planificacion aki den nan studio como nan 
bida diario. 

Di e forma aki Rotaract ta sigui fortalece su 
lasonan cu e alumnonan y famia di Filomena 
College MAVO, contribuyendo grandemente 


na formacion y exito di nos hobennan. 

Henter e famia grandi di Filomena College 
MAVO ta gradici Rotaract pa nan aporte y bali- 
oso atencion cu nan ta duna na nos hobennan. 
Tanto e team completo di Filomena College 
MAVO como e team dinamico di Rotaract 
ta desea tur e alumnonan di klas 4 Mavo na 
Aruba, tur clase di exito cu nan S.E.l y sigui ta 
un studiante ehemplar y motiva pa nos dushi 
pais Aruba. 

SV Dakota ta entusiasma cu campeonato "LIFIDA" 

Teamnan mas hoben di Aruba ta topa den campeonato nacional 




SV Dakota ta bon prepara y entusiasma cu e prome campe- 
onato di e liga anteriormente conoci como “LIFIDA” cu a con- 
oce e transicion recientemente pa bira parti di e programa 
di AVB, Arubaanse Voetbalbond. 

Pa 30 aña dirigentenan fuerte manera Buchi Panama a 
haci un excelente trabao cu LIFIDA y SV Dakota ta gradici 
y aplaudi nan cu e logro di pone y mantene LIFIDA na un 
nivel halto. 

Presidente di SV Dakota, Harvey Clement ta agrega cu e ta 
na cada lider, coach y mayor pa sigui mantene e teamnan y 
e liga fuerte, hunto cu AVB. 

SV Dakota su team tambe ta forma parti di e campeonato 
cu a cuminsa siman pasa y Clement cu entusiasmo a referi 
na e ceremonia di apertura como un “tremendo defile”, cu 
a inclui hopi mucha, hopi team, cual ta indica cu e teamnan 
ta bon bezig y riba bon caminda. 

Harvey Clement ta conclui bisando cu ta esencial pa keda 
cu e promocion y expansion di deporte na Aruba pa mas 
tanto mucha posibel ta envolvi den actividad di recreacion 
sano y asina nan ta keda tambe leu for di actividadnan cu 
no ta bon pa nan. 

Desaroyonan nobo den KIA: 

Colaboracion entre lider di proyecto y detenidonan 
ta resulta den un biblioteca renoba y bon ekipa 


KORREKTIE Instituut Aruba (KIA) ta conociendo diferente cambio 
y mehoracionnan pa ofrece e detenidonan di tur edad miho oportuni- 
dadnan pa resocialisa y rehabilita, y asina logra miho reintegracion 
cu un miho fundeshi den comunidad ora cu nan recobra nan libertad. 

Recientemente un di e trahadonan di KIA, esta Harold Koolman a tuma 
na su encargo e reapertura di e biblioteca, cual tabata cera pa un aña. 
El a lidera e proyecto pa cual el a haya e cooperacion excelente di 3 
detenido cu a traha hunto cu ne cu hopi entusiasmo 7 dia pa siman te 
ora cu nan a keda cla. 

E proceso di limpiesa, renobacion y reapertura di e biblioteca a tuma 
menos tempo cu e premira, y esaki ta danki na e bon colaboracion di 
e lider di e proyecto cu e tres detenido. 

Actualmente KIA tin un biblioteca cu tur hende por ta contento cu ne 
y orguyoso di dj’e. 

Koolman ta splica cu e bukinan cu nan tin den e coleccion tabata den 
e biblioteca caba, y cu nan a haya algun buki como donacion, pero 
nan ta desea di haya mas buki pa ofrece un seleccion mas grandi na e 
detenidonan. 

Harold Koolman ta gradici Director di KIA Rocco Tjon pa a dun’e e 
oportunidad pa cuminsa e biblioteca bek, cual a inclui e renobacion 
completo, incluyendo e mueblenan, plus e trabao pa drecha y organisa 
tur e bukinan. 

Durante di e proceso, Tjon y coleganan di Koolman a bin check e 
proyecto, nan a keda contento cu locual nan a topa cu ne y a dun’e nan 
“blessing” pa e sigui. 

E biblioteca ta bay ta habri pa ricibi detenidonan for di 8’or di mainta 
pa 4’or di atardi y ta conta cu un trahado pa yuda nan. E procedura ta 
mescos cu esun nan un biblioteca normal, unda cu e persona ta fia un 
buki y ta trec’e bek despues di dos siman. 

Koolman a agrega cu e ta desea di ricibi yudansa di instancianan manera 
biblioteca nacional pa amplia e coleccion di buki. 



Rocco Tjon a splica cu, banda di un ampliacion di e cursonan y lesnan 
cu ta bay cuminsa pa ofrece detenidonan mas oportunidad pa sinja un 
ofishi of un habilidad nobo, e biblioteca ta hunga un rol grandi den nan 
oportunidadnan pa recreaccion. 

Un cierto cantidad minimo di actividad ta determina pa leynan y e 
organisacionnan internacional cu ta evalua centronan di detencion 
manera CPT, Rocco Tjon a agrega, pues KIAta ampliando grandemente 
no solamente e cursonan, oportunidadnan pa siña un ofishi, pero tambe 
su programa di resocialisacion y ta trahando riba subi e nivel di calidad 
di e actividadnan cu ta ofrece. 


E biblioteca ta un di e derechonan di e detenidonan, y KIA ta cumpli 
awo cu e punto di interes importante aki tambe awo. E reunion cu 
comision di detenido tambe ta un di e puntonan di interes cu ta cumpli 
cu ne for di algun tempo caba. 

Durante di e reunion aki, e detenidonan ta vocifera nan mes y re-aper- 
tura di e biblioteca ta un di e cosnan cu nan a pidi p’e, Tjon a remarca. 

Louis Croes, kende tin 27 aña di servicio na KIA, ta e “afdelingshoofd” 
bao di cua e biblioteca ta resorta. El a splica cu a traha un programa pa 
e detenidonan cu ta encera un siman pa bishita biblioteca y un siman 
di pelicula. 

Tin diferente plan, Croes a bisa, y tin diferente cos cu ta wordo desar- 
oya; e proyectonan ta tuma tempo, pero poco poco ta yega mas cerca 
na cumpli cu e rekisitonan di CPT cu ta inclui mas ora di recreacion. 
E interes pa cu e oportunidadnan aki ta creciendo cerca e presonan y 
nan mes ta motiva otro pa haci uzo di nan. 

Ainda e detenidonan no tin aceso na Internet, pero si tin computer pa 
nan por type carta, etc., el a comenta. 

Louis Croes ta conclui bisando cu “sanger nobo ta trece algo nobo”, y 
e comunicacion ta bon, referiendo na e presencia di un director nobo 
den e institucion. 

The Ritz-Carlton, Aruba: 

Experiencia subida di solo te cu bahada di solo 

